Koncepcia

digitálnej transformácie verejnej správy SR

(zdôvodnenia a komentáre)

**Obsah**

[Komentáre k časti 1. Úvod 3](#_Toc51139862)

[Zahraničná odborná literatúra 4](#_Toc51139863)

[Slovenské dokumenty k digitalizácii verejnej správy do roku 2030 5](#_Toc51139864)

[Projekty zamerané na reformu či optimalizáciu verejnej správy 5](#_Toc51139865)

[Komentáre k časti 2. Princípy Digitálnej transformácie verejnej správy 7](#_Toc51139866)

[Komentáre k časti 2.1. Prirodzene digitálna verejná správa 7](#_Toc51139867)

[Komentáre k časti 2.2. Orientácia na používateľa 7](#_Toc51139868)

[Komentáre k časti 2.3. Dáta ako nástroj integrácie, rozhodovania a prostriedok verejnej kontroly 8](#_Toc51139869)

[Komentáre k časti 3. Digitálny biznis dizajn 8](#_Toc51139870)

[Komentáre k časti 3.1. Digitálne služby 8](#_Toc51139871)

[Komentáre k časti 3.2. Procesný a organizačný rámec 11](#_Toc51139872)

[Komentáre k časti 3.3. Operačný backbone 13](#_Toc51139873)

[Komentáre k časti 3.4. Digitálna platforma 13](#_Toc51139874)

[Komentáre k časti 3.5. Platforma partnerov VS 13](#_Toc51139875)

[Komentáre k časti 4. Riadenie digitálnej transformácie verejnej správy 14](#_Toc51139876)

[Komentáre k časti 4.1. Príprava digitálnej transformácie VS 14](#_Toc51139877)

[Komentáre k časti 4.2.1 Zavedenie efektívneho postupu prípravy digitálnej transformácie úradu 14](#_Toc51139878)

[Komentáre k časti 4.2. Vytvorenie novej verzie NKIVS 16](#_Toc51139879)

[Komentáre k časti 4.4.2 Trvalá podpora elektronických služieb samospráv 20](#_Toc51139880)

[Príloha č.1 Citácie a závery z odbornej literatúry 22](#_Toc51139881)

[Príloha č.2 Sumarizácia priorít a cieľov rozvoja verejnej správy do roku 2030 – existujúce dokumenty 26](#_Toc51139882)

[**1.** **Stratégia Digitálnej transformácie Slovenska do roku 2030** 27](#_Toc51139883)

[**2.** **Východiskový návrh priorít SR pre politiku súdržnosti na programové obdobie 2021-2027** 32](#_Toc51139884)

[**3.** **Lepšie digitálne Slovensko 2021-2030 – vízia eGov od ITAS** 34](#_Toc51139885)

# Manažérske zhrnutie

Programové vyhlásenie vlády SR[[1]](#footnote-1) zo dňa 20.4.2020 hovorí

*Vláda SR pripraví a bude realizovať stratégiu prechodu Slovenska k „Smart Country“ - krajine inovácií pre ľudí, k inteligentnej a transparentnej krajine. Slovensko musí byť štátom, kde sú pre všetkých rovnaké šance, jednoduchý prístup k informáciám a službám štátu pomocou digitálnych technológií a kde efektívne a inteligentne funguje verejná správa a komunikácia medzi občanom a štátom*

Toto je len jedno z mnohých konštatovaní vo vládnom programe, ktoré máme na pamäti pri tvorbe Koncepcie digitalizácie verejnej správy. Aby sme sa neodchýlili od vládnych priorít, tak sa k programovému vyhláseniu na rôznych miestach dokumentu vraciame a citujeme ho celkovo 24 krát.

Dokument Draft Council Conclusions on shaping Europe's digital future[[2]](#footnote-2) v bode 29 uvádza, že Európska rada

*RECOGNISES that the digital transformation of public administrations is an essential element of the Digital Single Market and a driving force for new and innovative technological solutions for public services and societal challenges. CALLS ON the Commission to propose a reinforced EU digital government policy to ensure coordination and support for the digital transformation of public administrations, including interoperability and common standards for secure and borderless public sector data flows and services.*

Tento dokument spolu so staršími podkladmi, ako napríklad Tallinská deklarácia[[3]](#footnote-3) pracuje s pojmom „Digitálna transformácia“ ako s niečím, čo má tvoriť osnovu reformných a modernizačných snáh vo verejných službách krajín Európskej únie.

Digitalizácia podstatným spôsobom zmenila celé odvetvia - finančné služby, maloobchod aj veľkoobchod, energetiku, telekomunikácie. Pod označením Industry 4.0 prebieha digitalizácia priemyslu. Vo všetkých týchto odvetviach prišlo k zásadným zmenám procesov, organizačných štruktúr, ľudských zdrojov aj obsluhy klientov. Prečo nevidíme rovnaké prínosy IT aj vo verejnej správe, napriek tomu, že dodávateľmi sú tie isté firmy?

Stále tu máme obeh dokumentov vychádzajúci z papierového sveta. Aj elektronizované procesy kopírujú papierový svet. O rozhodnutia treba žiadať a dokladať skutočnosti. Všetky žiadosti treba schvaľovať, rozsah automatizácie je nulový. Dáta sú stále vo veľkej miere izolované. Rovnako agendy sú poplatné rezortizmu a informačné systémy túto skutočnosť verne kopírujú. Ak všetci robia to isté, akurát miesto papiera používajú počítač, v skutočnosti sa toho zmení príliš málo.

Treba plne využiť potenciál digitálnej doby. Znamená to transformovať aj procesy vo verejnej správe a zaviesť samostatné elektronické nástroje a postupy, nezávislé a neviazané na listinné postupy a nástroje. Analógiou môžu byť napríklad banky, kde sa rovnaký úkon vykonáva inak na pobočke a inak prostredníctvom internet bankingu, pričom výsledok pre klienta je ten istý.

Ak zmeníme procesy, postupy a kompetencie, IT umožnia s menším počtom pracovníkov robiť viac, kvalitnejšie a pružnejšie. Zriadenie kontaktných miest pre čo najväčšiu skupinu životných situácií a vytvorenie pracovísk odbornej podpory pre špeciálne agendy umožnia flexibilné presuny úloh medzi pracovníkmi aj úradmi. Štíhlejšie a efektívnejšie úrady s kvalitnými zamestnancami umožnia uvoľnenie personálnych kapacít. Niektorí ľudia sa vďaka tomu zamestnajú v produktívnych odvetviach, v ktorých pociťujeme obrovský nedostatok pracovnej sily, ďalší si môžu nájsť pôsobisko segmentoch verejného sektora (opatrovateľstvo, asistencia, komunitné služby apod.).

K všeobecným princípom, ktoré bude treba implementovať patrí

* Opustiť koncept listinnej žiadosti, ktorá musí obsahovať všetky skutočnosti potrebné pre vydanie úradného rozhodnutia. Štát zväčša potrebné dáta vlastní.
* Zaviesť zo zákona vyplývajúcu možnosť jedným úkonom požiadať o vydanie rozhodnutia a zároveň udeliť úradu súhlas s vyžiadaním si všetkých potrebných súvisiacich informácií.
* Zabezpečiť, aby bol výsledok konania primárne priamo zapisovaný do štátnej evidencie, a samotné rozhodnutie sa nemusí vydávať.
* Ak sa rozhodnutie vydá, má byť sprístupnené pre všetky oprávnené subjekty prostredníctvom centrálneho riešenia.
* Opustiť koncept individuálneho doručovania ako primárneho nástroja, výsledok konania je možné poskytnúť občanovi, resp. „uviesť do života“ mnohými spôsobmi, ktoré sú pre občana praktickejšie než doručenie dokumentu.

V dokumente neriešime tému kybernetickej bezpečnosti. Tá síce s digitálnou transformáciou súvisí, ale z nášho pohľadu sa bude skôr jednať o koordináciu a vzájomné interakcie na všetkých úrovniach riadenia procesu digitalizácie.

Koncepcia digitálnej transformácie verejnej správy nie je dokumentom, ktorý sa zjavil z ničoho nič. Reflektuje medzinárodné trendy posledných rokov, opiera sa o strategické dokumenty Slovenskej republiky a vychádza aj z projektov, ktoré sa v oblasti reformy verejnej správy na Slovensku realizovali vo veľmi nedávnom období. Aby táto ukotvenosť Koncepcia digitálnej transformácie verejnej správy v ekosystéme súvisiacich prác bola od začiatku preukázaná, uvádzame na tomto mieste zdroje, o ktoré sme sa opierali.

Pre žiadne novozavedené pojmy a koncepty nepoužívame v dokumente skratky, aby bol jednoduchšie čitateľný aj pri nalistovaní tej-ktorej kapitoly. Naopak, používame niektoré anglické pojmy (on-line, back-office atď.), o ktorých máme za to, že sa stali súčasťou odborného slovníka IT komunity, pre ostatných je pojem vysvetlený vždy pri jeho prvom použití. Rovnako pre zvýšenie čitateľnosti sme všetky vysvetlenia, použitú literatúru a dokumenty, o ktoré sme sa opierali umiestnili do dokumentu zdôvodnenia a komentáre ku Koncepcii.

## Zahraničná odborná literatúra

Digitálna transformácia vrátane digitálnej transformácie verejnej správy je témou, ktorá je v odbornej literatúre kvalitne spracovaná a texty pokrývajú pozitívne aj negatívne skúsenosti z viacerých krajín. V kocke sa dá povedať, že úspechy aj neúspechy Slovenska pri informatizácii verejnej správy nie sú ničím výnimočným. Javy ako nesúlad medzi očakávaniami a výsledkami procesu nasadzovania IKT vo verejnej správe, investovanie do digitálnych technológií bez toho aby bolo zrejmé, akú hodnotu majú priniesť a otázky ako by vlastne mala fungovať verejná moc v dobe digitalizácie, sú všadeprítomné. Podľa odbornej literatúry vyrovnanie sa s týmito otázkami a nezrovnalosťami ide nad rámec technológií a musí byť predmetom premyslených a dôsledne dotiahnutých zmien na strane organizácií, ich kompetencií a legislatívy, ktorou sa riadia. Inými slovami povedané, ak to s digitálnou transformáciou verejnej správy myslíme vážne, tak v jej procese vznikne nový typ verejnej správy fungujúci na princípoch internetovej éry a my upustíme od ďalšieho vylepšovania analógových procesov.

Použité zdroje:

* Greenway, Andrew. Digital Transformation at Scale: Why the Strategy Is Delivery (Perspectives) . London Publishing Partnership. 2018
* Condoleezza Rice Foreword to Siebel, Thomas M.. Digital Transformation: Survive and Thrive in an Era of Mass Extinction (p. xiv). RosettaBooks 2019
* Stewart-Weeks, Martin; Cooper, Simon. Are We There Yet?: The Digital Transformation of Government and the Public Service in Australia (Kindle Locations 4067-4080). Public Purpose.2019
* Ross, Jeanne W.. Designed for Digital (Management on the Cutting Edge). The MIT Press.2019

Citácie z diel a závery, ktoré sme z nich vyvodili pre Koncepciu digitálnej transformácie verejnej správy sú v [Prílohe č. 1](#_Príloha_č.1_Citácie) Dôvodovej správy

## Slovenské dokumenty k digitalizácii verejnej správy do roku 2030

Úspešná realizácia digitálnej transformácie verejnej správy neznamená v prípade SR iba zníženie nákladov na výkon verejnej správy a zásadné zlepšenie jej služieb. Ďalším motívom jej realizácie je udržanie a prípadne zlepšenie konkurencieschopnosti slovenskej ekonomiky. Tieto aspekty sú zohľadnené vo viacerých dokumentoch, ktoré z rozličných dôvodov vznikli v nedávnom čase, v zásade v roku 2019. Napriek tomu, že majú rôznych autorov a vychádzajú z rôznych uhlov pohľadu, nezávisle od seba prichádzajú k záveru, že Slovensko potrebuje víziu, ktorou privedie svoju verejnú správu do digitálnej doby. Táto vízia by mala v prvom rade hovoriť o lepšie fungujúcej a efektívnejšej verejnej správe. Digitálne technológie sú nástrojom, ktorý umožní víziu naplniť.

Týmito dokumentmi sú:

* Stratégia digitálnej transformácie Slovenska do roku 2030
* Východiskový návrh priorít SR pre politiku súdržnosti na programové obdobie 2021-2027
* Lepšie digitálne Slovensko 2021-2030 – vízia eGov od IT asociácie Slovenska

Vybrané časti kľúčových dokumentov sa nachádzajú v [Prílohe č. 2](#_Príloha_č.2_Sumarizácia) Dôvodovej správy

## Projekty zamerané na reformu či optimalizáciu verejnej správy

Aj napriek viacerým reformným snahám verejná správa na Slovensku nespĺňa požiadavky, ktoré na ňu kladie  21. storočie. V programovom období 2014 – 2020 preto bolo iniciovaných viacero projektov, ktorých zámerom bolo vytvoriť metodickú bázu pre efektívne fungujúcu verejnú správu. Za dva najdôležitejšie považujeme:

* Projekt *Optimalizácia procesov vo VS* vychádza zo systematického prístupu, ktorého cieľom je znížiť administratívnu záťaž pre občanov a podnikateľov využitím procesného riadenia prostredníctvom optimalizácie procesov na báze životných situácií. Linka je [tu](https://www.minv.sk/?np-optimalizacia-procesov-vo-verejnej-sprave).

Projekt s názvom *Meranie efektívnosti poskytovaných služieb verejnej správy, inštitucionálny rozvoj Klientskych centier a integrácia spätnej väzby klientov* má za cieľ zefektívnenie služieb poskytovaných verejnou správou prostredníctvom posilnenia inštitucionálnych kapacít verejnej správy a integrácie získanej spätnej väzby od jej používateľov. Linka je [tu](https://www.minv.sk/?meranie-efektivnosti-sluzieb-verejnej-spravy-rozvoj-KC).

Vzťah medzi transformačnými a informatickými aspektmi digitálnej transformácie vysvetľujeme nasledovnou schémou:



Obrázok 1.

# Princípy Digitálnej transformácie verejnej správy

## Prirodzene digitálna verejná správa

Programové vyhlásenie vlády Slovenskej republiky hovorí:

*Jednou z priorít vlády SR je zoptimalizovanie procesov vo verejnej správe tak, aby úrady nerobili zbytočné a duplicitné činnosti a proces rozhodovania vo vzťahu k občanovi bol čo najjednoduchší, založený na efektívnej komunikácií medzi úradmi.*

*Vláda SR sa zasadí o znižovanie byrokratickej záťaže zavádzaním fungujúcich informačných systémov a odbúravaním duplicitných a nepotrebných administratívnych úkonov, a to aj využívaním dostupných informácií verejnou správou a získavaním relevantných informácií z informačných systémov verejnej správy.*

*Na základe vybudovanej architektúry vláda SR presadí pre vybrané agendy plnú elektronizáciu a automatizáciu.*

Digitálna transformácia sa sústreďuje na poskytovanie služieb, ktoré sú čoraz viac orientované na plnenie potrieb občana a ostatných subjektov spoločnosti (komerčný sektor, tretí sektor...). Realizácia týchto služieb za primerané náklady nie je možná bez transformácie základných agendových procesov verejnej správy. „Digital by design“ prístup bude súčasťou zjednodušovania a zefektívňovania spôsobu vykonávania agend VS SK naprieč jej jednotlivými rezortami. Tento prístup urýchli elimináciu procesov, ktoré boli v minulosti navrhnuté pre papierový svet (obeh dokumentov) a v takej podobe sú aj v prevažnej miere podporované existujúcimi informačnými systémami.

Digitalizácia agend verejnej správy podporená legislatívnymi a organizačnými zmenami poskytuje príležitosť na zvýšenie produktivity a efektívnosti umožnenej vyššie spomínaným prechodom od analógových procesov (napr. obeh dokumentov) k digitálnym.

## Orientácia na používateľa

Programové vyhlásenie vlády Slovenskej republiky k tomuto hovorí:

*Vláda SR sa zameria najmä na zlepšovanie služieb s najväčším pozitívnym dopadom na používateľov.*

*Vláda SR podporí monitorovanie kvality poskytovaných elektronických služieb a služieb na kontaktných centrách prostredníctvom digitálnych nástrojov a využije tieto údaje pri postupnom zlepšovaní služieb občanom.*

*V oblasti podnikateľského prostredia bude vláda SR pokračovať v znižovaní administratívneho zaťaženia a rozširovať služby elektronického jednotného kontaktného miesta aj fyzických jednotných kontaktných miest pre podnikateľov poskytujúcich služby podľa živnostenského zákona a osobitných predpisov.*

*Na tento účel Vláda SR podporí technológie, ktoré uľahčia používanie elektronických služieb, ktoré budú za občana proaktívne riešiť jeho životné situácie.*

*Vláda SR zabezpečí jeden unikátny portál na podávanie hlásení a výkazov spolu s návodom na ich vyplnenie, vysvetlením zákonných predpisov pre firmy a prehľadom povinností občana a podnikateľa voči všetkým orgánom štátnej/verejnej správy.*

Máme príležitosť na prepracovanie služieb verejnej správy tak aby zohľadnili potreby občana a všetkých sektorov digitálnej ekonomiky vrátane pracovníkov verejnej správy. Zmena dizajnu služieb nie je len zvyšovanie počtu služieb dostupných online alebo zjednodušenie ich používania. Viackanálový prístup k službám VS poskytne občanom jednoduchší a bezproblémovejší spôsob komunikácie s verejnou správou a zásadným spôsobom zníži potrebu pochopiť „vnútorné fungovanie“ úradov. To okrem iného povedie k zvýšeniu dôvery k službám verejnej správy. Výsledkom dizajnu služieb zameraného na používateľa a jeho zákaznícke cesty bude uľahčenie prístupu k službám verejnej správy pre fyzické aj právnické osoby, ako aj zjednodušenie podnikania v SR

## Dáta ako nástroj integrácie, rozhodovania a prostriedok verejnej kontroly

Programové vyhlásenie vlády Slovenskej republiky k tomuto hovorí:

*Vláda SR preto schváli Zákon o dátach, ktorý komplexne rieši tému dát, otvorených údajov a centrálnych registrov.*

*Vláda SR navrhne zaviesť dátové prepojenie verejných orgánov štátnych dát ako jeden z predpokladov na odhaľovanie potenciálnych korupčných transakcií.*

*Vláda SR bude podporovať rozhodovanie na základe dôkazov prostredníctvom budovania odborných analytických kapacít a ich podpory.*

*Cez koncept OpenAPI tiež podporíme vznik inovatívnych služieb na trhu.*

Dáta verejnej správy sú kľúčovým duševným vlastníctvom štátu. Sú najlogickejším prostriedkom na prepájanie služieb verejnej správy, výrazné zlepšenie využívania a spracovania údajov na analytické účely inštitúciami verejnej správy, ako aj aktívom, ktoré môže štát poskytnúť podnikateľskej sfére za účelom rozvoja ich portfólia.

Naše inštitúcie musia vedieť, ako reálne používať údaje a umožniť rozhodovanie na základe údajov. Takáto zmena fungovania verejnej správy si vyžaduje realizáciu krokov na všetkých úrovniach verejnej správy, predpokladaná zmena si vyžaduje politickú podporu a výrazné technické kapacity. Realizácia tohto strategického cieľa bude centrálne koordinovaná dátovou kanceláriou verejnej správy MIRRI SR. Centrálne sa navrhnú rámce, skutočné zmeny inštitúcií je však možné realizovať na lokálnej úrovni. V plnení tohto cieľa bude potrebné pokračovať aj realizáciou projektov v rámci nového programu Digitálna Európa a Partnerskej dohody na programové obdobie 2021 – 2027.

# Digitálny biznis dizajn

## Digitálne služby

Programové vyhlásenie vlády Slovenskej republiky hovorí:

*Vláda SR bude v oblasti poskytovania služieb občanom a podnikateľom uprednostňovať budovanie používateľsky prívetivých elektronických služieb prostredníctvom zrozumiteľnej a jednoduchej navigácie.*

*Naďalej sa bude približovať občanom prostredníctvom siete klientskych centier. Cieľom je zabezpečiť dostupnosť služieb verejnej správy pomocou všetkých komunikačných kanálov rovnocenným spôsobom (napr. umožniť kombináciu elektronického a fyzického vybavenia služby), podľa potreby občana a podnikateľa.*

*Centrá zdieľaných elektronických služieb štátu umiestnené v zaostávajúcich regiónoch zároveň podporia snahu o vyrovnávanie regionálnych rozdielov.*

Digitálne služby využívajú možnosti digitálnych technológií na poskytnutie riešenia problému, ktorý používatelia služieb verejnej správy (v schéme označení ako PsVS) nie vždy vedia dopredu definovať. Predstavuje priesečník medzi tým, čo používatelia potrebujú a tým, čo umožňujú digitálne technológie.

A picture containing device

Description automatically generated

Obrázok 2: Digitálne služby

Ad a) elektronické služby

Máme vybudované prístupové miesta pre elektronickú komunikáciu ako slovensko.sk, IOM, špecializované portály (Ministerstvo vnútra, Ministerstvo spravodlivosti, Finančná správa a iné). Elektronická komunikácia sa aj reálne využíva. Na Ústrednom portáli verejnej správy v roku 2019 evidujeme 24,3 milióna transakcií, z toho 4,4 milióna podaní, 14,4 milióna rozhodnutí a 5,5 milióna oznámení.

Nárast medzi rokmi 2017 a 2018 bol 131%, nárast medzi rokmi 2018 a 2019 bol 36%. Po prvých troch mesiacoch je prognóza ku koncu roka 2020 nárast o ďalších 26%, čo však môže byť ovplyvnené útlmom súvisiacim s korona krízou.

Ad b) klientske centrá

Klientske centrá sú pomerne úspešným a využívaným riešením. Je vhodné stavať na ich popularite a posunúť ich novú kvalitatívnu úroveň. Z hľadiska vybavovania životnej situácie by malo byť úplne jedno, či klient urobí podanie z domu, alebo ho v jeho mene urobí pracovník klientskeho centra. Ten na rozdiel od bežného občana bude pracovať s bežnými podaniami rutinne a je predpoklad, že aj k aktivácii štartovacej udalosti životnej situácii dokáže dospieť oveľa skôr ako neskúsený používateľ elektronických služieb. Projekty realizované v 14 pilotných samosprávach zároveň preukázali, že je možné na jednom pracovisku prepájať služby štátnej správy (okresný úrad) a samosprávy (v týchto prípadoch sa jednalo o prenesený výkon štátnej správy).

Ad c) kontaktné centrá

Všetky spoločnosti, ktoré obsluhujú väčšie množstvá klientov majú vybudované kontaktné centrá, ktoré dokážu vybaviť veľké množstvo dopytov a problémov svojich zákazníkov. Pri službách verejnej správy zároveň platí, že klient pri zložitejších životných situáciách (napríklad z oblasti životného prostredia, lesného hospodárstva atď.) prichádza na úrad opakovane, povedzme 2-3 krát a konzultuje svoj problém. Často potom samotné podanie už rieši elektronicky.

Obdobie karanténnych opatrení po polovici marca 2020 zároveň prinieslo dramatický nárast využívania technológií pre konferenčné hovory. To vytvára podmienky na zavedenie novej formy digitálnej služby na Slovensku, služby kontaktných centier.

Významný potenciál klientskych centier spočíva v rozvoji ich schopnosti zisťovať, čo budú považovať používatelia pre seba za hodnotu. Hlavné charakteristiky tohto stavebného bloku sú:

* Poskytnutie novej hodnotnej digitálnej služby pre používateľov.
* Realizácia experimentov, v rámci ktorých sú testované možnosti digitálnych technológií vo vzťahu k pridanej hodnote pre používateľa.
* Zapojenie používateľov do tvorby digitálnych služieb.
* Formalizované zdieľanie získaných skúseností o potrebách/požiadavkách používateľov medzi jednotlivými inštitúciami VS.

Ad Prepojenie elektronických služieb, klientských centier a kontaktných centier

Koncept odborného back-office pracoviska je verifikovaný napríklad už fungujúcim call centrom v Banskej Bystrici, ktoré za pomoci profesionálne pripravených skriptov slúži na podporu klientskych centier aj priamo občanom.

Pri koncipovaní univerzálneho klientského pracoviska treba brať do úvahy, že sú agendy, na ktoré musí úradník absolvovať skúšku (kataster, matrika).

Ak majú byť kontaktné centrá schopné na diaľku vybavovať podania, bude nutné eliminovať miestnu príslušnosť. To sa dá urobiť pomerne jednoducho administratívnym opatrením, avšak môže tu byť jedno vážne technické obmedzenie. Tým sú papierové archívy, ktoré sú stále bežnou súčasťou procesu pri vybavovaní niektorých agend. Bude preto nutná postupná digitalizácia spisov, na MV SR už padlo rozhodnutie o vybudovaní digitalizačného pracoviska pre 3 agendy. Kompletná digitalizácia štátnych služieb bude znamenať aj kompletnú digitalizáciu všetkých spisov.

Štát už začal aj s budovaním centier zdieľaných služieb pre interné procesy, čo môže viesť rovnako k dramatickým úsporám. Príkladom je pracovisko v Slovenskej Ľupči, ktoré rieši vymáhanie pokút, príkladov je viac. Využívanie interných centier zdieľaných služieb pre štát sa môže zásadne zvýšiť zavedením centrálneho ekonomického informačného systému.

Ad Verejné prístupové miesta internetu pre elektronické služby verejnej správy (dostupné v každej obci na Slovensku

Na Slovensku je potrebné zriadiť alternatívu pre elektronickú komunikáciu občanov a podnikateľov s verejnou správou aj v prípade, že momentálne alebo dlhodobo nemajú k dispozícii prístup k internetu a preto nemôžu elektronicky komunikovať. Zriadenie takýchto prístupových miest umožní komukoľvek a v ktorejkoľvek z 2927 obcí na Slovensku prístup k elektronickým službám verejnej správy na Slovensku. Projekt zriadenia prístupových miest bude financovať štát a príslušná miestna samospráva vytvorí priestor na zriadenie takéhoto prístupového miesta a dostupnosti aj v prijateľnom čase mimo úradných hodín miestnej samosprávy podľa jednotného manuálu fungovania a systému financovania zo strany štátu.

Je potrebné vydiskutovať si s PS Samospráva, ako a kto v tomto duchu rozpracuje všetky tri typy služieb:

* 1. Elektronické služby
  2. Klientske centrá
  3. Kontaktné centrá

aj vo svetle spoločných obecných úradovní

## Procesný a organizačný rámec

V Programovom vyhlásení vlády Slovenskej republiky stojí:

*Základným princípom otvoreného vládnutia je transparentnosť a prehľadnosť fungovania verejnej správy. Ciele pre otvorené vládnutie sú transparentná, fungujúca a otvorená verejná správa na všetkých úrovniach.*

Vl*áda SR zabezpečí vhodný legislatívny rámec, aby verejná správa bola pripravená a vybavená na prijímanie a využívanie digitálnych technológií a vytvorí podmienky pre kvalitatívnu zmenu fungovania verejnej správy na princípoch digitalizácie. Tieto zámery Vláda SR pretaví aj do dlhodobých stratégií pre nové programové obdobie EÚ v súlade so stratégiou Digitálnej transformácie SR.*

*Vláda SR zabezpečí, aby si štátna a verejná správa zdieľala údaje a postupne nevyžadovala doklady a údaje, ktorými už disponuje od občana. Zároveň upraví procesy zápisu výsledkov rozhodnutí priamo do štátnych evidencií, ako aj procesy sprístupňovania a individuálneho doručovania.*

Potenciál automatizácie je vo veľkej miere daný charakterom životnej situácie, a rozhoduje sa o ňom vo vstupnom aj výstupnom bode životnej situácie.

Pri niektorých životných situáciách môže ich spustenie zároveň spustiť plnú automatizáciu následných interných procesov. Napríklad pri narodení dieťaťa. V iných situáciách musí človek manuálne zadať alebo vybrať si z možností, čo všetko tvorí súčasť jeho požiadavky, následne sa môže začať plná alebo čiastočná automatizácia procesov. Napríklad pri strate peňaženky musí človek vymenovať, o ktoré doklady prišiel a o ktoré nie.

Požiadavky na manuálne vstupy môžeme očakávať aj na výstupných bodoch inak automatizovaných životných situácií. Ak občan má zo zákona právo odvolať sa, odvolacia lehota sa môže automatizovať (napríklad na 15 dní), avšak súčasťou služby môže byť aj možnosť vzdať sa odvolania autorizovaným a pritom jednoduchým úkonom.

Komentáre k časti a) optimalizácia procesov

V rámci projektu *Optimalizácia procesov vo verenej správe* boli k  životným situáciám boli priradené aj informačné systémy, ktoré sú aktivované v jednotlivých krokoch procesu. Toto bude mať veľký význam v procese digitálnej transformácie, pretože sa jedná o mimoriadne komplexnú problematiku. Len pre ilustráciu, pri životnej situácii Ukončenie podnikania právnickej osoby je aktivovaných 11 informačných systémov, pri Ukončení podnikania živnostníka dokonca 12 informačných systémov.

Čo nevieme v tejto chvíli posúdiť je, do akej miery optimalizačný potenciál zodpovedá transformačnému potenciálu, teda nastolenie stavu, ktorý indikuje programové vyhlásenie vlády. Ide o stav, pri ktorom verejná správa nielenže nevyžaduje žiadne doklady, ale stav, kedy sú výsledky rozhodnutí zapisované priamo do štátnych evidencií a ďalšie právne úpravy indikované v kapitole 5.1.

Z logiky veci vyplýva, že transformačný proces musí byť nastavený sekvenčne, najprv musí byť pripravená, ideálne aj schválená legislatíva, následne by mal byť verifikovaný a prípadne upravený optimalizačný potenciál procesov a na konci by mali byť definované TO BE karty procesov. Výhodou už existujúceho zoskupenia životných situácií do okruhov je, že sa dá práca na digitálnej transformácii naplánovať do zmysluplných balíkov. Pri nastavovaní procesov treba brať do úvahy aj navrhované zmeny v organizácii práce, ktoré sú navrhované nižšie.

Komentáre k časti b) organizácia práce

Pilotné projekty, ktorými sa zásadne mení organizácia práce už tu sú, dá sa o nich oprieť. Treba povedať, že na Slovensku existuje významné know-how súvisiace s centralizovanými back-end pracoviskami. To sa týka obsluhy slovenských klientov formou kontaktných miest, avšak aj centier zdieľaných služieb, ktoré si na Slovensku zriadili nadnárodné korporácie za účelom obsluhy svojich zamestnancov, zákazníkov aj za účelom koncentrácie špecializovaných činností na jednom mieste.

Ak sa takýto koncept ukazuje ako výhodný v korporáciách, ťažko môžeme poprieť jeho výhodnosť pre verejnú správu. Koncentrácia špecializovaných pracovísk a kontaktných centier v ekonomicky horšie fungujúcich regiónoch navyše môže mať pozitívny dopad na vitalitu týchto regiónov a zamestnanosť nich.

Komentáre k časti c) kvalita procesov

Zlepšenia kvality na back-office verejnej správy vytvorí synergiu so zlepšením kvality služieb popísaným v predošlej podkapitole 3.1 koncepcie. Súhrn bude mať dopad na vnímane verejnej správy zo strany klientov a nebude možné spochybniť, že Slovensko bude krajinou kde „*efektívne a inteligentne funguje verejná správa a komunikácia medzi občanom a štátom*“ (Programové vyhlásenie vlády).

Komentáre k časti d) Náklady a procesy

Projekt *Optimalizácia procesov vo verenej správe* sa systematicky venuje aj vyčíslovaniu nákladov na realizáciu administratívnych úkonov. Používa pritom metodiku merania nákladovosti TB-ABC (Time Driven Activity Based Costing). Metodika uvažuje s celkovými nákladmi na vykonávanie procesu aj celkovým dostupným časofondom. Podľa tejto metodiky pre správny výpočet nákladovosti procesu je potrebné započítať všetky náklady, ktoré výkon tohto procesu ovplyvňujú – t. j. **priame náklady** (napríklad mzdy pracovníkov a odvody z nich**)** ako aj **nepriame** (napríklad cena nájmu v budove, cena energií, cena informačných technológií).

Tento prístup má mimoriadny význam ako spätná väzba, ktorá umožní vytipovať procesy, ktorých optimalizáciou sa dá dosiahnuť najväčší ekonomický prínos.

Poznámka:

Dokument Informatizácia 2.0 revízia výdavkov (linka je [tu](https://www.mfsr.sk/files/archiv/39/Informatizacia2.0_reviziavydavkov_20200320.pdf)) zrovnáva výhodnosť nákupu externých IT služieb a služieb poskytovaných vlastnými pracovníkmi tak, že na strane firiem vstupujú do porovnania sadzby 528 – 816 € za človekodeň (zahŕňajúce priame aj nepriame náklady a firemnú maržu) a na strane štátu sa uvažuje len s platom. Toto vecne nesedí. Ako skúšku správnosti si predstavme situáciu, kedy traja informatici budú sedieť sami v inak prázdnej klimatizovanej budove. Výsledok rovnice sa ani v najmenšom nezmení. Ak nám ide vo verejnej správe o skutočné úspory, musíme uvažovať s kompletnými nákladmi, respektíve nejakou formou ABC kontrolingu.

Projekt Optimalizácia procesov vo VS nemá v samospráve obdobu. To do značnej miery komplikuje a odďaľuje prevzatie záverov tejto koncepcie do sveta samospráv. Preto je potrebné vydiskutovať si s PS Samospráva možný ďalší postup.

## Operačný backbone

Operačný backbone Verejnej správy je konfigurácia ľudí, procesov a technológie na zabezpečenie stabilného chodu agend VS (základných procesov inštitúcií verejnej správy) a podporných procesov zabezpečujúcich chod inštitúcií VS. Alebo aj integrovaný informačný systém verejnej správy.

## Digitálna platforma

V Programovom vyhlásení vlády Slovenskej republiky stojí:

*Vláda SR taktiež podporí nové trendy, ktoré prispievajú k novým formám digitálnej ekonomiky.*

Digitálna platforma je nielen technickým a organizačným konceptom, ale aj nástrojom, ktorý umožní výrazné zefektívnenie rozvoja štátneho IT. A to aj z hľadiska času, aj z hľadiska vynaložených nákladov. Ako budú v repozitároch postupne pribúdať digitálne služby rôzneho charakteru, tak pri vývoj každého ďalšieho systému bude možné eliminovať už raz nasadené funkcionality umiestnené v cloude. Tento prístup bude samozrejme potrebné zohľadniť vo verejnom obstarávaní aj pri nadrezortnej koordinácii programu digitálnej transformácie. O akú závažnú úlohu sa jedná si uvedomíme, ak si zrekapitulujeme stav pripravenosti centrálnych komponentov v aktuálne prebiehajúcej vlne informatizácie spoločnosti.

## Platforma partnerov VS

V Programovom vyhlásení vlády Slovenskej republiky stojí:

*Vláda SR taktiež podporí nové trendy, ktoré prispievajú k novým formám digitálnej ekonomiky.*

*V spolupráci s odbornou verejnosťou identifikujeme dôležité štátne informačné systémy a dáta v nich a dosiahneme ich sprístupnenie cez Open API.*

Má zmysel rozlišovať dva scenáre použitia Platformy externých partnerov:

* scenár, ktorý umožňuje používať interne vyvinuté komponenty v ponukách partnera VS.
* scenár, ktorý poskytuje platformu pre digitálne produkty (napr. priestorové dáta) viazané na túto platformu a umožňuje použiť túto platformu na tvorbu digitálnych služieb dostupných pre používateľov verejných služieb.

# Riadenie digitálnej transformácie verejnej správy

V Programovom vyhlásení vlády Slovenskej republiky stojí:

Vláda *SR sa zasadí za silný centrálny mandát na riadenie informatizácie (bez ohľadu na zdroj financovania), ktorý naplní aj adekvátnym výkonom právomoci a z centrálnej úrovne pripraví jasný plán výsledkov informatizácie pre občana.*

*Vláda SR vníma prechod na vzdelanostnú spoločnosť ako kľúčový faktor pre budúcu konkurencieschopnosť nášho hospodárstva a kvalitu života na Slovensku. Považuje ho za svoju strategickú a charakteristikou prierezovú prioritu, a preto vybuduje adekvátne kapacity v kompetencii Ministerstva investícií, regionálneho rozvoja a informatizácie SR, aby v agende podporila a koordinovala ústredné orgány štátnej správy, súkromné aj verejné vzdelávacie a výskumné inštitúcie, ale aj regionálnych aktérov.*

## Príprava digitálnej transformácie VS

Komentáre k časti 4.2.1 „Zavedenie efektívneho postupu prípravy digitálnej transformácie úradu**“**

Kľúčovou úlohou pre aktivity realizované v rámci programu digitálnej transformácie bude definovanie požadovaných projektových dokumentov a koordinačného mechanizmu. Dnes tento mechanizmus funguje takto:

|  |  |  |  |
| --- | --- | --- | --- |
| OVM | MV SR | SITVS (MIRRI SR) | Financujúci orgán (napr. RO, MF SR) |
| 1.Vypracovanie KRIT (KRIS) |  |  |  |
|  |  | 2.Schválenie KRIS na SITVS |  |
| 3. Vypracovanie reformného zámeru |  |  |  |
|  | 4. Posúdenie RZ zo strany RO EVS | 4. Posúdenie RZ zo strany SORO PO7 | 4. Posúdenie RZ zo strany RO OPII |
|  | 5.Schválenie RZ hodnotiacou komisiou |  |  |
|  | 6.Optimalizácia procesov (vstup do ŠU) |  |  |
| 7.Vypracovanie ŠU |  |  |  |
|  |  | 8.Schválenie ŠU | 8.Schválenie ŠU na RO |
|  |  | 9.Zverejnenie vyzvania\* |  |
| 10.Príprava ŽONFP\* |  |  |  |
|  |  | 11.Schválenie ŽONFP\* |  |
|  |  |  | 12. Podpis zmluvy o NFP\* |
| 13.Obstaranie (s DFŠ v súlade s metodikou optimalizácie procesov VS) \* |  |  |  |
| 14. Implementácia |  |  |  |
|  | 15.(teoreticky) test implementácie na optimalizované procesy | 15.(teoreticky) test implementácie na optimalizované procesy |  |
| 16.Roll-out inovovaných procesov |  |  |  |
|  | 17.Meranie, vyhodnocovanie a zlepšovanie procesov |  |  |

\*Míľnik sa riadi pravidlami EŠIF financovania, poprípade pravidlami verejného obstarávania.

Z pohľadu digitálnej transformácie v tejto schéme vidíme jeden podstatný problém a síce, že vznik Koncepcie rozvoja informačných technológií (KRIT, pôvodne KRIS) časovo predchádza vytvoreniu reformného zámeru. To nedáva zmysel, pretože optimalizácia procesov definovaná reformným zámerom zákonite mení požiadavky na rozvojové zámery uvedené v KRIT. To by malo mať za následok, že OVM by mal po vypracovaní reformného zámeru znovu prepracovať KRIT a znovu ho nechať prejsť schvaľovaním. To sa nedeje, čo naznačuje veľa o aktuálnosti všetkých KRIT, ktorých autori sa dostali za fázu schválených reformných zámerov.

K Koncepcii digitálnej transformácie preto navrhujeme nasledovné zmeny koordinačného mechanizmu.

* Zrušiť povinnosť vypracovávať reformný zámer k projektom a všetky s tým súvisiace schvaľovania
* Nahradiť „Koncepciu rozvoja informačných technológií“ úradu „Koncepciou digitálnej transformácie“ úradu

Takouto zmenou koordinačného mechanizmu docielime to, že

* o jeden sa zmenší počet typov dokumentov, ktoré bude treba vypracovávať, to ušetrí čas aj kapacity na strane OVM
* OVM sa bude zaoberať reformnými krokmi jeden krát, pri tvorbe Koncepcie digitálnej transformácie (KDT)
* z reformných krokov naplánovaných v rezortnej KDT bude možné odvodiť požiadavky na zmeny rezortných predpisov, ale aj požiadavky na zmeny nadradenej „transformačnej legislatívy“, ktorú následne bude možné pripravovať komplexnejším spôsobom v zmysluplných balíkoch
* budeme mať len jeden hodnotiaci a schvaľovací proces v porovnaní s hodnotením KRIT (1 krát) a reformných zámerov (N krát, kde N je počet projektov, ktoré chce OVM realizovať), čo prinesie kapacitné úspory aj na strane kontrolných orgánov, hodnotiteľov a schvaľovateľov
* pracovníci Analytickej jednotky MV SR budú môcť takto poskytnúť jednotlivým OVM kvalitnejší koučing

Koordinačný mechanizmus vy následne mal vyzerať takto:

|  |  |  |  |
| --- | --- | --- | --- |
| OVM | MV SR | SITVS (MIRRI SR) | Financujúci orgán (napr. RO, MF SR) |
| 1.Vypracovanie KDT |  |  |  |
|  | 2.Schválenie KDT | 2.Schválenie KDT |  |
|  |  | 3. Vypracovanie Cestovnej mapy digitálnej transformácie |  |
| 4.Vypracovanie ŠU |  |  |  |
|  |  | 5.Schválenie ŠU |  |
| 6.Príprava rozpočtu |  |  |  |
|  |  | 6.Schválenie rozpočtu | 6.Alokovanie rozpočtu |
|  |  |  | 7.Zverejnenie vyzvania\* |
| 7.Príprava ŽONFP\* |  |  |  |
|  |  |  | 8.Schválenie ŽONFP\* |
|  |  |  | 9. Podpis zmluvy o NFP\* |
| 10.Obstaranie (s DFŠ v súlade s metodikou optimalizácie procesov VS) \* |  |  |  |
| 11. Implementácia\* |  |  |  |
|  | 12. Test implementácie na optimalizované procesy | 12. Test implementácie na optimalizované procesy |  |
| 13.Roll-out inovovaných procesov |  |  |  |
|  | 14.Meranie, vyhodnocovanie a návrhy na zlepšenie procesov |  |  |

\*Míľnik sa riadi pravidlami EŠIF financovania, poprípade pravidlami verejného obstarávania.

To nie je predmetom tohto dokumentu. Nič-menej tieto pravidlá sú dnes natoľko komplikované a prebyrokratizované, že ich zjednodušenie je nutnou podmienkou efektívnejšieho riadenia digitalizácie a realizácie IKT projektov. MIRRI by jednoznačne malo do svojich plánov zahrnúť prípravu a realizáciu opatrení na zjednodušenie súvisiacej administratívy.

Pri povinnostiach miestnych samospráv na úpravy existujúceho stavu výkonu OVM v kontexte nových požiadaviek štátu, zabezpečiť:

* povinnú finančnú spoluúčasť príslušného orgánu štátnej správy, ktorý takú požiadavku ustanovil, na financovaní zámeru ako aj súvisiacich vyvolaných projektov a údržby systémov vo výške zvýšených nákladov oproti pôvodnému stavu
* finančnú úhradu príslušným orgánom štátnej správy vo výške zmarených predchádzajúcich investícii miestnej samosprávy (v súlade s pôvodnou legislatívou) a súvisiacich s novou povinnosťou

## Vytvorenie novej verzie NKIVS

V Programovom vyhlásení vlády Slovenskej republiky stojí:

*Vláda SR bude pokračovať v napĺňaní cieľov e-governmentu v zmysle Národnej koncepcie informatizácie verejnej správy*

Národná koncepcia informatizácie verejnej správy z roku 2016 obsahovala tieto kapitoly:

* 1. Manažérske zhrnutie
  2. Úvod
  3. Princípy informatizácie verejnej správy
  4. Architektúra integrovaného informačného systému
  5. Priority informatizácie verejnej správy

V časti 5 je podkapitola Formovanie právneho rámca rozpísaná zhruba na 2 strany z celkových 57 strán, čo svedčí o tom, že legislatíve nebola prikladaná adekvátna dôležitosť. Zároveň NKIVS neobsahuje žiadne záväzné úlohy a termíny. Tieto dva momenty samy o sebe stačia na to, aby sme ex post vedeli nájsť vysvetlenie pre stagnáciu posledných rokov.

V NKIVS sú v MetaIS definované takéto ciele

* Racionalizujeme prevádzku informačných systémov pomocou vládneho cloudu
* Zvýšime kvalitu, štandard a dostupnosť elektronických služieb pre podnikateľov
* Zlepšíme dostupnosť údajov verejnej správy vo forme otvorených údajov
* Zlepšíme bezpečnosť údajov a transakcií vo verejnej správe
* Zvýšime ochranu kybernetického priestoru
* Zvýšime inovačnú kapacitu najmä malých a stredných podnikateľov v digitálnej ekonomike
* Zvýšime pokrytie širokopásmovým internetom
* Zlepšíme digitálne zručnosti a inklúziu znevýhodnených jednotlivcov do digitálneho trhu
* Zvýšime kvalitu, štandard a dostupnosť elektronických služieb pre občanov
* Zlepšíme výkonnosť verejnej správy vďaka nasadeniu moderných informačných technológií
* Zlepšíme využívanie údajov a znalostí v rozhodovacích procesoch vo verejnej správe
* Zlepšíme „governance“ verejného IT

Tieto ciele je možné okomentovať z hľadiska projektov, ktoré by sa mali alebo mohli dokončiť v tomto programovom období. Môžeme konštatovať.

1. Naplnenie cieľa „Racionalizujeme prevádzku informačných systémov pomocou vládneho cloudu“ je otázne, keďže až trom projektom naštartovaným v minulosti hrozí pozastavenie a nie je jasné, či budú niečím nahradené
2. Naplnenie cieľa „Zvýšime kvalitu, štandard a dostupnosť elektronických služieb pre podnikateľov“ sa realizuje prevažne cez cieľ uvedený pod j), okrem jedného nie sú projekty smerované priamo na podnikateľov
3. Cieľ „Zlepšíme dostupnosť údajov verejnej správy vo forme otvorených údajov“ asi bude do veľkej miery splnený
4. Cieľ „Zlepšíme bezpečnosť údajov a transakcií vo verejnej správe“ sa prekrýva s cieľom e), projekty je ťažko priradiť k jednému alebo druhému cieľu, bolo by vhodné ich zlúčiť.
5. Naplnenia cieľa „Zvýšime ochranu kybernetického priestoru“ sa do istej miery podarí, avšak sú s ním spojené dva projekty, ktoré sa zrejme nezrealizujú
6. Cieľ „Zvýšime inovačnú kapacitu najmä malých a stredných podnikateľov v digitálnej ekonomike“ sa formálne napĺňa len jedným projektom, ktorý je na hony vzdialený reálnym potrebám MSP
7. Cieľ „Zvýšime pokrytie širokopásmovým internetom“ sa v tomto programovom období nenaplní, nie je žiaden projekty, ktorý by toto zabezpečoval. Ak aj dôjde k zlepšeniu, bude to na základe súkromných investícií telekomunikačných operátorov.
8. Cieľ „Zlepšíme digitálne zručnosti a inklúziu znevýhodnených jednotlivcov do digitálneho trhu“ sa podarí naplniť len sčasti, faktické zlepšenie digitálnych zručností asi neprinesie ani jeden z projektov
9. Naplnenia cieľa „Zvýšime kvalitu, štandard a dostupnosť elektronických služieb pre občanov“ je možné, ak sa podarí zrealizovať väčšinu naplánovaných projektov
10. Naplnenia cieľa „Zlepšíme výkonnosť verejnej správy vďaka nasadeniu moderných informačných technológií“ je možné, ak sa podarí zrealizovať väčšinu naplánovaných projektov
11. K naplneniu cieľa „Zlepšíme využívanie údajov a znalostí v rozhodovacích procesoch vo verejnej správe“ má prispieť viacero analytických podporných nástrojov, ale bez implementácie Centrálneho ekonomického systému nebudeme mať principiálne manažérske nástroje, dáta a prostredie
12. Cieľ „Zlepšíme „governance“ verejného IT“ sa môže podariť dosiahnuť, ak sa racionálne a aspoň z istej časti naplnia úlohy Revízie výdavkov 2.0.

### Komentáre k časti 4.2.2 Príprava digitálnej transformácie úradu

Navrhujeme, aby angažovanie predstaviteľov OVM, MIRRI SR a MV SR pri príprave Koncepcie digitálnej transformácie OVM aj pri následnej implementácii z neho vyplývajúcich projektov bolo formalizované v RASCI matici napríklad nasledovným spôsobom.

|  |  |  |  |  |  |
| --- | --- | --- | --- | --- | --- |
| **Pozícia** | **R** | **A** | **S** | **C** | **I** |
| **Orgán verejnej moci** |  |  |  |  |  |
| Business sponzor |  | X |  |  |  |
| Projektový manažér | X |  |  |  |  |
| Enterprise architekt | X |  |  |  |  |
| Vlastníci procesov | X |  |  |  |  |
| Kľúčoví užívatelia |  |  | X |  |  |
| Zástupca ľudských zdrojov |  |  | X |  |  |
| Zástupca Financií (kontrolingu) |  |  | X |  |  |
| IT Architekt / informatik úradu |  |  | X |  |  |
| Dátový kurátor príslušného úradu |  |  | X |  |  |
| Biznis analytik |  |  | X |  |  |
| Pracovníci OVM |  |  |  |  | X |
| Spolupracujúce OVM |  |  |  |  | X |
| Verejnosť |  |  |  |  | X |
| **MV SR** |  |  |  |  |  |
| Právnik z analyticko-metodického útvaru MV |  |  |  | X |  |
| Expert na modelovanie v ArchiMate a BPMN |  |  |  | X |  |
| Expert so znalosťou skupiny živ. situácií |  |  |  | X |  |
| **MIRRI SR** |  |  |  |  |  |
| Account manažér pre príslušné OVM |  |  |  | X |  |
| Architekt ISVS |  |  |  | X |  |
| Expert z behaviorálnej kancelárie |  |  |  | X |  |
| Expert z dátovej kancelárie |  |  |  | X |  |

* **R - Responsible** - kto je zodpovedný za vykonanie zverenej úlohy
* **A - Accountable** – jedna osoba komplexne zodpovedná za výsledok
* **S – Support** -  osoby, ktoré poskytujú podporu v priebehu realizácie
* **C - Consulted** – každý kto poskytuje podporu či konzultáciu
* **I - Informed** - kto má byť informovaný o priebehu a rozhodnutiach v

### Komentáre k časti 4.2.6 Zjednodušenie legislatívy, štandardov a zosúladenie strategických dokumentov MIRRI a Výnosu o štandardoch a ďalších noriem

Pracovné skupiny, ktoré bude treba koordinovať z hľadiska zadania aj výstupov práce:

|  |  |
| --- | --- |
| Pracovné skupiny komisie pre štandardizáciu informačných systémov verejnej správy | Pracovné skupiny k strategickým prioritám informatizácie MIRRI SR |
| PS 1: Pracovná skupina pre dátové štandardy a štandardy názvoslovia elektronických služieb  PS 2: Pracovná skupina pre bezpečnostné štandardy  PS 3: Pracovná skupina pre štandardy prístupnosti a funkčnosti webových stránok a publikáciu informácií v elektronickom prostredí  PS 4: Pracovná skupina pre technické štandardy a štandardy použitia súborov.  PS 5: Pracovná skupina pre štandardy projektového riadenia a pracovných pozícií pre výkon správy IT  PS 6: Pracovná skupina pre štandardizáciu formulárov  PS 7: Pracovná skupina pre štandardizáciu terminológie v oblasti informatizácie spoločnosti  PS 8: Pracovná skupina pre štandardy poskytovania cloud computingu a využívania cloudových služieb  PS 9: Pracovná skupina pre štandardy priestorovej identifikácie | Governance a Delivery,  Strategická architektúra,  Lepšie dáta,  Lepšie služby,  Vládny cloud,  Verejné obstarávanie IT,  Kybernetická bezpečnosť,  Samospráva. |

Výstupy oboch skupín bude treba zosúladiť a pre budúcnosť zabezpečiť kooperáciu pracovných skupín tak, aby boli odstránené duplicity v činnostiach a obsahové nezrovnalosti

Potenciálne nezrovnalosti treba hľadať najmä v týchto dokumentoch, respektíve kapitolách či paragrafoch:

|  |  |
| --- | --- |
| VYHLÁŠKA č 78  Úradu podpredsedu vlády Slovenskej republiky pre investície a informatizáciu zo 16. marca 2020 o štandardoch pre informačné technológie verejnej správy: | Strategické priority Národnej koncepcie informatizácie verejnej správy a stým súvisiace dokumenty |
| a) štandardy vzťahujúce sa na technické prostriedky, sieťovú infraštruktúru a programové prostriedky, a to štandardy prepojenia, prístupu k elektronickým službám, webových služieb a integrácie dát,  b) štandardy prístupnosti a funkčnosti webových sídiel a mobilných aplikácií vzťahujúce sa na aplikačné programové vybavenie podľa zákona,  c) štandardy použitia súborov vzťahujúce sa na formáty výmeny údajov,  d) štandardy názvoslovia elektronických služieb vzťahujúce sa na sieťovú infraštruktúru,  e)dátové štandardy vzťahujúce sa na údaje, registre a číselníky,  f) štandardy elektronických služieb verejnej správy vzťahujúce sa na údaje, registre, číselníky a aplikačné programové vybavenie podľa zákona,  g) štandardy poskytovania údajov v elektronickom prostredí vzťahujúce sa na databázové prostredie, spoločné moduly, aplikačné programové vybavenie, údaje, registre, číselníky a formáty výmeny údajov,  h) štandardy poskytovania cloud computingu a využívania cloudových služieb vzťahujúce sa na technické prostriedky a programové prostriedky,  i) štandardy formátov elektronických dokumentov podpísateľných elektronickým podpisom,  j) štandardy základných číselníkov. | * Koncepcia riadenia informatizácie (schválené 10.11.2017) * Aktualizovaná metodika projektového riadenia (schválené 10.11.2017) * Koncepcia riadenia ľudských zdrojov v IT (schválené 28.10.2019) * Detailný akčný plán informatizácie verejnej správy 2016-2020 (schválené 10.11.2017) * Referenčná architektúra integrovaného informačného systému verejnej správy (schválené 8.2017) * Referenčná architektúra Informačného systému verejnej správy (schválené 10.11.2017) * Strategická priorita Rozvoj agendových informačných systémov a využívanie centrálnych spoločných blokov (schválené 10.11.2017) * Strategická priorita Manažment údajov (schválené 28.2.2017) * Strategická priorita Otvorené údaje (schválené 10.11.2017) * Strategická priorita Multikanálový prístup (schválené 28.2.2017) * Strategická priorita Integrácia a orchestrácia (schválené 28.2.2017) * Strategická priorita  Interakcia s verejnou správou, životné situácie a výber služby navigáciou (schválené 10.11.2017) * Strategická priorita Vládny cloud (schválené 28.2.2017) * Koncepcia nákupu IT vo verejnej správe (schválené 16.5.2019) * Kybernetická a informačná bezpečnosť (schválené 1.7.2019) * Odporúčanie postupu informatizácie územnej samosprávy (schválené vládou SR 12.11.2019) |
| VYHLÁŠKA 85  Úradu podpredsedu vlády Slovenskej republiky pre investície a informatizáciu  zo 14. apríla 2020,  o riadení projektov: |
| § 3 Programové riadenie informačných technológií  § 4 Všeobecné ustanovenia k projektovému riadeniu  § 6 Prípravná fáza projektu  § 7 Iniciačná fáza projektu  § 8 Realizačná fáza projektu |

Porovnanie s nemeckou analógiou výnosu o štandardoch indikuje, že na Slovensku sme odviedli značnú nadprácu.

Samotný Výnos č.55 má rozsah takmer 190 strán

* Obsahuje mix paragrafov technických štandardov, procesných paragrafov ako napr. paragraf 29 o riadení informačnej bezpečnosti, paragrafy 54 až 57 o cloud computingu,
* Aktualizácia Výnosu presahujúca 1 rok spôsobuje možné zastarávanie technických definícii
* Príloha 4 Výnosu Štandard pre riadenie informačno-technologických projektov a Vyhláška 85/2020 Z. z. z 1.5.2020 o riadení projektov ilustruje duplicity v legislatíve SR
* Výnos tak, ako je teraz koncipovaný, je ťažko kontrolovateľný, v mnohých textáciách zbytočne podrobný

Nemecká legislatíva v oblasti IT štandardov má rozsah taktiež cca 190 strán

* Základným dokumentom je architekturrichtlinie\_it\_bund\_2019. Je to komplexný dokument venovaný architektúre eGov v Nemecku. Jeho rozsah je 135 strán.
* Dokument architekturrichtlinie\_it\_bund\_techn\_spezif\_2019 je samotným výnosom o technických štandardoch a je v rozsahu 61 strán
* Nemecký prístup k tejto legislatíve je metodicky jednoznačne čistejší. Technické štandardy sú jasne oddelené od architektúry a nie sú mixované s nesúvisiacimi definíciami princípov riadenia, a pod.
* Samotné technické definície sú formulované bez zbytočného technického „over engineeringu“, a tak je celý dokument dobre pochopiteľný a vykonateľný
* Legislatíva o technických štandardoch zavádza niekoľko stupňov uplatnenia štandardov od dobrovoľnej implementácie až po povinnú. Tento prístup umožňuje podstatne flexibilnejší prístup k budovaniu eGov služieb

Zjednodušenie nášho systému predpisov zameraných na štandardizáciu informačných systémov a ich vývoja nepovedie k poklesu kvality. Naopak povedie k zníženiu byrokracie, zvýšeniu prehľadnosti, pružnosti a k eliminácii neprimeranej záťaže na OVM.

### Komentáre k časti 4.4.2 Trvalá podpora elektronických služieb samospráv

V oblasti územnej samosprávy sa bude presadzovať transparentný a efektívny spôsob informatizácie miest a obcí, pričom sa podporia projekty a iniciatívy s jednoduchou a rýchlou implementáciou do bežnej praxe s možnosťou zapojenia a prepojenia širšieho počtu obcí a miest v danom regióne.

Štát podporí riešenia umožňujúce rýchlu priamu a interaktívnu účasť občanov na informovanosti, kontrole a participácii pri výkone verejnej správy.

Štátna správa bude úzko spolupracovať so ZMOS, UMS, SK8 a DEUS pri riešeniach informatizácie územnej samosprávy. Zabezpečí, aby NASES podporoval rozširovanie infraštruktúry verejnej správy a umožnil bezplatné pripojenie samospráv do takejto infraštruktúry.

Štát bude podporovať princípy otvoreného vládnutia, otvorených dát a procesu digitálnej transformácie. Finančne podporí inovatívne projekty a iniciatívy samospráv v oblasti umelej inteligencie, využívanie geografických informačných systémov, rozširovania pevného internetu v oblastiach, kde súkromné a komerčné subjekty poskytujú internet iba vo forme mobilného pokrytia alebo s nízkymi rýchlosťami pevného internetu (pod 100Mbps), implementáciu systému mobilného eID, riešenia uľahčujúce komunikáciu s verejnou správou pre znevýhodnené skupiny občanov.

Štát zabezpečí dostupnosť k elektronickým službám štátnej a verejnej správy aj pre sociálne slabé, alebo ináč diskvalifikované skupiny, ktoré nemajú prostriedky alebo schopnosti , zabezpečiť si tento prístup individuálne a to vybudovaním verejných miest prístupu k internetu vrátane technického vybavenia a personálneho zabezpečenia.

Minimálny rozsah potrebných aktivít štátu na zlepšenie situácie v oblasti elektronických služieb originálnych kompetencií samospráv:

1. podpora rozvoja a udržateľnosti elektronických služieb miestnych samospráv v oblasti originálnych kompetencii v kontexte štátom stanovených povinností pre OVM
2. podpora prevádzky existujúcich klientských centier miestnych samospráv
3. zriadenie a prevádzka 2927 verejných prístupových miest internetu pre elektronické služby verejnej správy (v každej obci na Slovensku vrátane mestských častí Bratislavy a Košíc, podľa jednotného manuálu fungovania a systému financovania, s povinnosťou obce vytvoriť priestor na zriadenie na svojom území)
4. zriadenie a prevádzka systému kontinuálneho vzdelávania pre pracovníkov samospráv v oblasti výkonu verejnej správy vrátane digitálnych zručností *alebo začlenenie a podpora účasti pracovníkov samospráv do iného existujúceho systému vzdelávania pre pracovníkov štátnej správy*
5. zriadenie a/alebo podpora elektronického pripojenia 2927 miestnych samospráv do informačných systémov štátnej správy v kontexte požiadaviek štátu na kapacitu a informačnú bezpečnosť elektronických služieb verejnej správy
6. (po schválení pripravovanej reformy verejnej správy) vytvorenie a podpora príslušných projektov na podporu a výkon miestnych samospráv v upravovaných oblastiach výkonu a prevádzky elektronických služieb verejnej správy.

# Príloha č.1 Citácie a závery z odbornej literatúry

1. Definícia digitálnej transformácie

Veľmi výstižná definícia digitálnej transformácie, ktorá sa plne vzťahuje aj na digitálnu transformáciu verejnej správy (DTVS) je uvedená v závere prvej kapitoly knihy *Digital transformation at scale:why the strategy is delivey[[4]](#footnote-4)* s príznačným názvom *Prečo zmena?*

* *Digital transformation is about building a new type of organisation around internet-era principles, not adding technical complexity to try and fix analogue organisations.*
* *It means changing how an organisation runs itself in the background at least as much as changing what its users actually see.*
* *Being forced into a response to digital disruption is a riskier strategy than anticipating and planning for it.*
* *Getting it right can deliver efficiency savings and improve services for users.*

Inými slovami povedané, ak to s digitálnou transformáciou VS myslíme vážne, tak v jej procese vznikne nový typ VS fungujúci na princípoch internetovej éry, upustíme od ďalšieho vylepšovania analógových procesov.

Zmena ako VS pracuje vo vnútri musí byť minimálne v takom rozsahu ako je zmena, ktorú vidia užívatelia zvonku.

Veľmi dôležitou časťou tejto definície, hlavne s pohľadu „Prečo digitálna transformácia verejnej správy?“ je jej tretia časť – stratégia vyčkávania a dodatočného reagovania na „turbulencie“ vyvolané digitálnymi technológiami je riskantnejšia ako stratégia, ktorá predpokladá, že digitálne technológie budú mať vplyv na ďalší chod VS a počíta s nimi vo svojich plánoch.

Úspešná realizácia DTVS neznamená v prípade SR iba zníženie nákladov na výkon verejnej správy a zásadné zlepšenie jej služieb, tak ako je to uvedené v poslednej časti vyššie uvedenej definície, silným motívom jej realizácie je udržanie a prípadne zlepšenie konkurencieschopnosti slovenskej ekonomiky.

1. Digitálna transformácia a konkurencieschopnosť krajiny

Skutočnosť, že DTVS je cesta k udržaniu konkurencieschopnosti tej ktorej krajiny veľmi jasne sformulovala Condoleezza Rice v predslove ku knihe Digitálna transformácia od T. Siebela*[[5]](#footnote-5)*:

*It is only a matter of time until digital transformation sweeps across every industry. No company or governmental agency will be immune to its impact. In my conversations with business executives and government leaders globally, digital transformation ranks at or near the top of their concerns and priorities. At a nation-state level, the degree to which countries embrace and enable digital transformation today will determine their competitive stance and economic well-being for decades to come. History teaches that those who take the lead in technological revolution—which today’s digital transformation most certainly is—reap the greatest rewards. The imperative to act, and to act swiftly, is clear and present.*

Najväčším rizikom DTVS a to zvlášť v podmienkach VS SR nie sú technológie, ale ľudia. Skutočnosť, že vo VS SR chýbajú kvalifikované pracovné sily schopné inicializovať, riadiť a implementovať proces tejto zmeny je veľmi často zdôrazňovaná a zodpovedá realite, avšak vyriešenie problému dostatku kvalifikovanej pracovnej sily je iba nutnou, ale nie postačujúcou podmienkou. Ďaleko väčšou výzvou pri realizácií DTVS je zmena „kultúry výkonu verejnej moci“. Nejedná sa o slovenské špecifikum, na rôznej úrovni sa s touto výzvou boria aj verejné správy takých digitálnych lídrov ako napríklad Austrália ale aj Veľká Británia. V našom prípade sa v prvom rade jedná o prekonanie rezortizmu a jasnej politickej podpory pre tieto zmeny na najvyššej úrovni.

Digitálna transformácia sektora VS je súčasťou Stratégie Digitálnej transformácie Slovensko 2030. Schválením tejto stratégie na úrovni vlády bolo povedané, že prichádzajúce desaťročie pre sektor VS znamená jeho postupnú transformáciu zo stavu, v ktorom sa nachádza dnes (*eGov 2020[[6]](#footnote-6)*) do digitálneho governmentu (*dGov 2030*).

1. Digitálna transformácia a koncept Minimum Viable Product

Ak sa na koncepciu DTVS pozrieme ako na produkt ktorý nastavuje landscape DTVS, tak potom na realizáciu tohto produktu je možné aplikovať koncept Minimum Viable Product (MVP[[7]](#footnote-7)). MVP sa používa pri vývoji softvéru. Programátor po napísaní minimálneho objemu kódu, ktorý dáva zmysel, sprístupní tento kód pre zákazníka, aby čo najskôr dostal spätnú väzbu. Na základe tejto spätnej väzby môže byť softvérový produkt rýchle vylepšený, alebo jeho ďalší vývoj zastavený. Koncept DTVS SR na úrovni MVP má 364 slov a jeden obrázok – jej ďalší osud je podobný ako v prípade softvérového produktu, na základe pripomienok relevantných aktérov môže byť rýchlo vylepšovaná, alebo v krajnom prípade úplne zamietnutá (t.j. jedná sa o živý dokument).

1. Digitálna transformácia a Digital Business Design

DBD a jeho stavebné bloky sú jednou z možných odpovedi na otázku AKO realizovať víziu DTVS bližšie špecifikovanú v strategických cieľoch DTVS.

DBD v rámci koncepcie DTVS je definovaný ako[[8]](#footnote-8):  
*the holistic organizational configuration of people (roles, accountabilities, structures, skills), processes (workflows, routines, procedures), and technology (infrastructure, applications) to define value propositions and deliver offerings made possible by the capabilities of digital technologies.*

Napriek skutočnosti, že pojem DBD nebol použitý v žiadnej so skúmaných stratégií DTVS, je dostatočne generický na to, aby bolo možne do jeho komponentov mapovať „návody AKO“ týchto stratégií (nie všetky takéto návody obsahujú). Explicitne viditeľné použitie DBD vo verejnom sektore je napr. v austrálskom štáte NSW, kde digitálna stratégia NSW z roku 2017 bola v roku 2019 nahradená stratégiou *Beyond digital*, ktorá používa koncept  *NSW Design System[[9]](#footnote-9)*

#### Čo je súčasťou DBD

Autori pojmu *Digital business design[[10]](#footnote-10)* realizovali štvorročný výskum na vzorke 200 vybraných firiem a identifikovali päť stavebných blokov (organizačných kapabilít), ktoré spoločnostiam pomáhajú digitálne uspieť. Na obrázku 3, ktorý je prebratý z *Designed for Digital*[[11]](#footnote-11) je stručná charakteristika stavebných blokov, ktoré umožňujú spoločnostiam rýchlo poskytovať inovatívne digitálne ponuky a v prípade spoločností, ktoré nevznikli ako digitálne, umožniť ich postupnú transformáciu na digitálne. Identifikované stavebné bloky umožňujú spoločnostiam rozvoj troch vzájomne pôsobiacich prvkov ktorými sú:

(1) ľudia, ktorí chápu čo je potrebné urobiť a ako to urobiť,

(2) procesy, ktoré vedú spoločnosť od nápadu cez realizáciu k podpore digitálnej ponuky a

(3) technológie, ktorá podporujú efektívne organizačné procesy, ako aj inovatívne digitálne ponuky.

A screenshot of a cell phone

Description automatically generated

Obrázok 3: Stavené bloky pre DBD – Designed for Digital

Pre lepšie porozumenie požiadavkám na digitálnu platformu sú v nasledujúcej tabuľke tieto požiadavky dané do kontrastu s požiadavkami na Operačný backbone Verejnej správy .

A screenshot of a social media post

Description automatically generated

Ako ukazuje tabuľka, Operačný backbone Verejnej správy a digitálna platforma sa líšia v piatich oblastiach:

1. účel a výstupy,
2. technologické požiadavky,
3. požiadavky na dáta,
4. požiadavky na proces realizácie (na jednej strane podpora podnikových procesov a na druhej strane podpora digitálnych služieb ),
5. požiadavky na organizačné zabezpečenie (Operačný backbone Verejnej správy - veľké projekty / waterfall prístup je akceptovateľný, Digitálne služby / agilný prístup k realizácií je prvá voľba.

Prepojenie Operačný backbone Verejnej správy a Digitálnej platformy je na obrázku č.6

A close up of a logo

Description automatically generated

Obrázok č.4 : Prepojenie Operačného backbone Verejnej správy a Digitálnej platformy

# Príloha č.2 Sumarizácia priorít a cieľov rozvoja verejnej správy do roku 2030 – existujúce dokumenty

Testom politickej vôle realizovať DTVS bude v blízkej budúcnosti prístup vlády k realizácií už schválených strategických dokumentoch na úrovni programov / akčných plánov. V nasledujúcich častiach tejto kapitoly sú tieto dokumenty posudzované z pohľadu ich prístupu k DTVS.

Kontext v rámci ktorého bol dokument vypracovaný je na obrázkuč.1.

A screenshot of a map

Description automatically generated

PS MIRRI pre samosprávu - Akčný plán implementácie OPIUS

Odporúčanie postupu informatizácie územnej samosprávy

Stratégia informatizácie

miestnej územnej samosprávy

Obrázok 5: Hlavné vstupy použité pri príprave dokumentu

## **Stratégia Digitálnej transformácie Slovenska do roku 2030**

Dokument [Stratégia digitálnej transformácie Slovenska do roku 2030 (SDT)](https://www.vicepremier.gov.sk/wp-content/uploads/2019/05/na-web-zaznam-z-IX-zasadnutia-podpisany-vr.pdf)[[12]](#footnote-12) bol schválený vládou SR v máji 2019, podľa informácií v mediach „*Slovensko má ako jedna z prvých krajín v Európe komplexnú stratégiu digitálnej transformácie do roku 2030. Vláda totiž schválila tento dokument, ktorý na jej rokovanie v utorok predložil vicepremiér Richard Raši. Kľúčovou víziou stratégie je, aby sa Slovensko do roku 2030 stalo modernou krajinou s inovačným a ekologickým priemyslom, ktorá bude vedieť ťažiť zo znalostnej digitálnej a dátovej…*“. V dokumente je iba na jednom mieste zmienka o previazaní na strešný dokument *Vízia a stratégia rozvoja Slovenska do roku 2030* a to konkrétne v *Tabuľke 1: Prehľad národných politík ,* kde je uvedené, že Slovensko 2030 *„Predstavuje základný dokument strategického plánovania v SR pre ústrednú, regionálnu a miestnu úroveň verejnej správy. Vízia a stratégia rozvoja Slovenska do roku 2030 sa stane základným programovým dokumentom, z ktorého bude vychádzať príprava na nové programové obdobie EÚ2021-7.“* a  „*SDT sa viaže na mnohé z priorít vízie definovaných v dokumente, predovšetkým programom II (Inovačné a udržateľné hospodárstvo), programom III (Kvalitný život pre všetkých) a programom IV (Viacúrovňové riadenie bližšie k občanom).“*

Napriek skutočnosti, že v čase schvaľovania SDT bol dokument Slovensko 2030 v stave „pripravovaný“, jednoznačnejšie prepojenie SDT na Slovensko 2030 minimálne v časti akčného plánu SDT je nutnou podmienkou na odstránenie duplicít hlavne v procese implementácie a monitorovania.

SDT definuje Víziu pre Verejnú správu implicitne nasledovným spôsobom: *Funkčná a moderná verejná správa, ktorá dokáže efektívne spravovať územie od národnej až po lokálnu úroveň,* čo je v súlade so strešným dokumentom Slovensko 2030.

V kapitole *3.3 Verejná správa: Funkčná a moderná verejná správa, ktorá dokáže efektívne spravovať územie od národnej až po lokálnu úroveň* je vízia transformácie verejnej správy prezentovaná nasledovným spôsobom:

*Verejná správa, ktorá inovuje*

*Funkčná a moderná verejná správa, ktorá poskytuje kvalitné služby pre občanov a vytvára dobre nastavené regulačné prostredie, môže byť kľúčovým faktorom pre úspech digitálnej transformácie ekonomiky a spoločnosti. Verejná správa by preto mala zlepšiť svoju schopnosť nielen nastavovať národné stratégie a politiky, ale ich aj efektívne implementovať v regiónoch, mestách a obciach s hmatateľnými výsledkami. Verejná správa môže poskytovať vynikajúce služby na úrovni 21. storočia vďaka prediktívnej analytike a personalizácii. eGovernment je možné vnímať ako* *online platformu poskytujúcu otvorené aplikačné rozhrania pre inovatívne riešenia podnikateľov, ktoré budú slúžiť občanom, ako aj podnikateľom. Takáto digitálna transformácia verejnej správy vytvorí dopyt po mnohých riešeniach s pridanou hodnotou, čo umožní uspieť inovatívnym podnikom na trhu.*

*Verejná správa s dostatočnými kapacitami a kultúrou invencie*

*Dôležitým aspektom úspešnej modernizácie je kultúra invencie. Inštitúcie musia vedieť zdieľať, interaktívne spolupracovať a najmä experimentovať, či už v návrhu politík, regulácií, alebo pri riešení bežných problémov na úrovní štátu, kraja aj obce. Takáto zmena si vyžaduje dostatočné ľudské a odborné kapacity, pričom časť z nich bude pracovať v agilných tímoch. Znamená to, že verejná správa bude meniť svoju organizačnú štruktúru a podporovať vznik inovatívnych laboratórií a špeciálnych útvarov.*

*Verejná správa využívajúca dáta a umelú inteligenciu*

*Kľúčom pre zvýšenie produktivity je výrazné zlepšenie využívania údajov a aplikácia metód, akými sú posudzovanie vplyvov, analýza rizík, automatizované posudzovanie prípadov či žiadostí, alebo prediktívne plánovanie budúcich kapacít verejných služieb. Úspešné zavedenie takýchto prístupov do praxe môže priniesť zásadné úspechy. Avšak všetky prístupy si vyžadujú kvalitné údaje a zdieľanie údajov z rôznych zdrojov – verejných a na komerčnom základe aj súkromných zdrojov, na čo ešte mnoho aktérov nie je pripravených.*

*Európsky rozmer informatizácie verejnej správy*

*Ďalším pokrokom v elektronickej verejnej správe bude aj jej európsky rozmer. Európskou víziou je verejná správa v EÚ, ktorá bude otvorená, efektívna a inkluzívna a ktorá bude poskytovať cezhraničné, personalizované a používateľsky prívetivé elektronické verejné služby všetkým občanom a podnikateľom v EÚ. Pri dizajne a poskytovaní lepších služieb sa budú využívať inovatívne prístupy a moderné digitálne technológie v súlade s potrebami a požiadavkami občanov a podnikateľov. Taktiež bude zabezpečená interoperabilita informačných systémov. Pri tejto modernizácii sa aplikujú princípy ako:*

* *Cezhraničné digitálne služby ako štandard, teda občania a podnikatelia si budú môcť všetko vybaviť online, bez potreby návštevy úradov, aj keď napríklad žijú a pracujú v rôznych štátoch EÚ,*
* *Jedenkrát a dosť na európskej úrovni, čo znamená, že občania a podnikatelia nebudú musieť žiadnemu úradu v EÚ oznamovať tú istú skutočnosť dvakrát,*
* *Dôveryhodnosť a bezpečnosť na prvom mieste, vďaka čomu sa občania a podnikatelia nemusia obávať straty svojho súkromia alebo zneužitia svojich údajov či identity.*

Vyššie uvedenú víziu transformácie VS je možné zhrnúť do nasledujúcich cieľov:

* zabezpečiť dobré nastavené regulačné prostredie
* efektívne implementovať národné stratégie a politiky
* vytvoriť online platformu poskytujúcu otvorené aplikačné rozhrania pre inovatívne riešenia podnikateľov
* zmeniť kultúru VS smerom k interaktívnej spolupráci jednotlivých aktérov a ochote experimentovať
* zmeniť organizačnú štruktúru VS a posilniť odborné kapacity (vytvorenie inovatívnych laboratórií, špecifických útvarov)
* zlepšiť dostupnosť, kvalitu a následné využívanie údajov
* začať používať nástroje umelej inteligencie
* zabezpečiť Európsky rozmer verejných služieb spočívajúci: v poskytovaní cezhraničných digitálnych služieb, zabezpečení princípu „jeden krát a dosť“ na európskej úrovni a poskytnutí bezpečnosti

SDT ďalej v kapitole 4.3 *Spôsob a nástroje realizácie* stanovuje princípy realizácie digitálnej transformácie, ktoré je možné v plnej miere aplikovať aj pre sektor VS. Jedná sa o *základné princípy, na ktorých je založené dosahovanie hmatateľných výsledkov ....:*

* *Kombinácia dlhodobej stratégie a koncepčného prístupu s experimentovaním,*
* *Podpora kapacity podnikov a investícií do výskumu, vývoja a infraštruktúry,*
* *Podpora otvorenosti produktov, metód, nástrojov a princípov slobodného prístupu k softvéru:*

SDT predpokladá použitie troch nástrojoch, ktoré má verejná správa k dispozícii a ktoré bude cielene používať:

* *Koncepcie a politiky a legislatíva: Definícia koncepcií a návrh politík,*
* *Organizácia – Inovačné laboratóriá: Organizačné opatrenia, ktoré umožnia prípravu na implementáciu v praxi a experimentovanie, posilnenie kapacít a ľudských zdrojov, prepájanie komunít,*
* *Projekty: Implementácia najlepších riešení do praxe prostredníctvom projektov a iniciatív.*



Obr. č. xx *Spôsob realizácie SDT (zdroj:SDT)*

V časti *Koncepcie, politiky a legislatíva pre 21. storočie*  súčasťou realizácie SDT:

* *Navrhovať koncepcie pre zmenu a transformáciu jednotlivých sektorov. Je dôležité, aby boli tieto koncepcie postavené na kombinácii prenosu skúsenosti z vyspelých ekonomík a využívali najnovšie vedecké prístupy;*
* *Upraviť politiky spôsobom, aby podporovali digitálnu transformáciu sektora/oblasti (napríklad využitie metód AI);*
* *Do dizajnu modernizácie politík zakomponovať využitie experimentov a nové metódy monitorovania sektora, najmä použitie metód veľkých dát.*
* *Pri návrhu riešení problémov uprednostňujeme zjednodušovanie a odstraňovanie súčasných regulácií všade tam, kde je to možné. Iniciatívy jednotného digitálneho trhu vnímame ako príležitosť prispôsobiť regulačné rámce digitálnej dobe a eliminovať nepotrebné a duplicitné pravidlá. Všetky nové návrhy musia byť dôkladne vyhodnotené. Podporujeme najmä celoeurópske riešenia a elektronickú podporu pre preukazovanie zhody s reguláciami. Nové pravidlá by tak mali viesť k harmonizácii a odbúravaniu nepotrebných regulácií na národnej úrovni a eliminácii takzvaného „gold platingu“;*
* *Postupne budeme v jednotlivých sektoroch zavádzať dynamické regulácie umožňujúce dotknutým subjektom experimentovať a inovovať postupy tak, aby dosiahli očakávaný cieľ regulácie. Dynamická regulácia tak nepredpisuje presný postup ako ju dodržať, a tým necháva podnikateľskému prostrediu väčšiu voľnosť. Je obzvlášť vhodná pre odvetvia ako digitálna a platformová ekonomika, ktoré sa veľmi rýchlo vyvíjajú;*
* *Pre testovanie nového typu regulácie sa využije koncept takzvaného regulačného „sandboxu“. V rámci neho štát navrhne kontrolovaný experiment, kde môžu firmy fungovať novým spôsobom legálne, kým zamestnanci štátnej správy neustále vyhodnocujú výsledky, konzultujú so spotrebiteľmi a účastníkmi trhu a získavajú tak znalosti pre širšie iniciatívy;*
* *Posudzovanie a hodnotenie vplyvov regulácií bude postavené na využití analytických modelov veľkých dát. Využitie „veľkých dát“ bude predovšetkým komerčná záležitosť. Využitie týchto dát bude možné aj pre potreby štátu a samospráv, ale na komerčnom základe.*

SDT predpokladá zavedenie Inovačných laboratórií ako nový spôsob výkonu verejnej správy pre rôzne sektory verejnej správy. Inovačné laboratórium bude podľa SDT bude:

* *Riešiť problémy v danom sektore,*
* *Navrhovať zmeny politík a odporúčaní v danom sektore (napríklad na úpravu legislatívy),*
* *Navrhovať nové koncepty, pilotné projekty a experimenty,*
* *Realizovať experimenty (na úrovni regulácií by išlo o regulačné sandboxy)*
* *Monitorovať efektivitu regulačných režimov.*
* *Vnášať „start-upovú“ kultúru a štýl práce do inštitúcii verejného sektora. V rámci inovačných laboratórií vzniknú partnerstvá medzi verejným, súkromným a akademickým sektorom a mali by tvoriť ekosystémy (resp. byť súčasťou ekosystému).*

*Inovačné laboratóriá by mali vznikať vo všetkých dôležitých oblastiach, v ktorých chceme dosiahnuť zlepšenie efektu verejných politík.*

Tretí komponent realizácie SDT sú *Projekty, ktoré vytvoria potrebnú infraštruktúru a realizujú digitálnu transformáciu v praxi,* kde SDT navrhuje sústrediť sa na:

* *Projekty digitálnej transformácie inštitúcii verejnej správy,*
* *Projekty budovania kľúčových prvkov infraštruktúry, ako napríklad konsolidovanej analytickej vrstvy štáty alebo služby „moje dáta“,*
* *Projekty podpory výskumu a inovácií.*

SDT ďalej zdôrazňuje potrebu *začať realizovať projekty ...v priamo riadených programoch EÚ a v komunitárnych programov.* Tento posun bude vyžadovať *posilniť kapacity, ktoré budú podporovať slovenské inštitúcie, organizácie a podniky, aby sa o takéto projekty uchádzali.*

Z časového hľadiska je realizácia SDT rozdelená do dvoch etáp:

* *Krátkodobý horizont stratégie na obdobie 2019 – 2022*

*Dlhodobý horizont stratégie na obdobie 2022 – 2030*

Krátkodobý horizont je pokrytý v dokumente [Akčný plán SDT na roky 2019-2022](https://www.vicepremier.gov.sk/wp-content/uploads/2019/07/Akcny-plan-DTS_2019-2022.pdf)[[13]](#footnote-13) , ktorý bol [schválený](https://hsr.rokovania.sk/0040802019oint-001/) na Hospodárskej a Sociálnej Rade vlády a ktorý sa zameriava na štyri strategické oblasti (ciele):

*1.podporíme digitálnu transformáciu škôl a vzdelávania na skvalitnenie a zlepšenie predpokladov zamestnanosti a získanie digitálnych zručností a kompetencií potrebných pre digitálnu éru,*

*2.vytvoríme základy pre moderné údajové a digitálne hospodárstvo,*

*3.zlepšíme schopnosti verejnej správy inovovať a využívať údaje,*

*4.podporíme rozvoj umelej inteligencie*.

kde tretia strategická oblasť sa explicitne týka DTVS .

Dôležitou súčasťou akčného plánu SDT sú aktivity zamerané na *Inštitucionálne zázemie na zvýšenie inovatívnej výkonnosti Slovenska vrátane posilnenia schopnosti využiť nové digitálne fondy EÚ.* DTVS sa týkajú nasledujúce aktivity:

1. *Zabezpečenie priamej politickej podpory prioritným oblastiam Akčného plánu*
2. *Podpora činnosti Digitálnej koalície*
3. *Iniciovanie, podpora vzniku a prepájania centier digitálnych inovácií na Slovensku (DIH / CDI)*
4. *Podpora vzniku a aktivít platformy pre výskum a využitie umelej inteligencie*
5. *Podpora vzniku a aktivít platformy pre výskum a využitie technológie blockchain*
6. *Podpora vzniku a aktivít národného kompetenčného a koordinačného centra pre kybernetickú bezpečnosť*

S pohľadu organizačného zabezpečenia realizácie akčného plánu SDT je *za monitorovanie plnenia jednotlivých opatrení, ako aj nastavovanie Akčného plánu na nasledujúce obdobia zodpovedný organizačný útvar ÚPVII - sekcia digitálnej agendy (ďalej „SDA“). Uvedený útvar nastaví v spolupráci s príslušnými rezortmi a zároveň aj s odbornou verejnosťou merateľné ukazovatele pre stanovené ciele a spôsob zberu údajov pre ich vyhodnocovanie v pravidelných intervaloch. Bude tak systematicky monitorovať postup návrhu a implementácie opatrení Akčného plánu. Na základe výsledkov monitorovania bude možné Akčný plán do budúcnosti aktualizovať. Organizačný útvar bude tiež dávať odporúčania pre efektívnejšiu implementáciu úloh v gescii iných rezortov, predovšetkým v problematických oblastiach.*

V nasledujúcej tabuľke je sumarizácia opatrení akčného plánu ktoré priamo súvisia s DTVS.

*Vytvoríme základy pre moderné digitálne a údajové hospodárstvo a pre digitálnu transformáciu širšej ekonomiky*

*Zlepšíme schopnosti verejnej správy inovovať a využívať údaje v prospech občanov*

|  |  |  |  |
| --- | --- | --- | --- |
| *Označenie*  *opatrenia* | *Názov opatrenia* | *Zodpovedné subjekty* | *Termín* |
| *3.1.1* | *Zmodernizovanie a zjednodušenie právneho*  *rámca v oblasti údajov – príprava nového zákona o údajoch* | *ÚPVII* | *31. 12. 2022* |
| *3.1.2* | *Vybudovanie konsolidovanej analytickej vrstvy a sprístupnenie dôležitých analytických nástrojov pre potreby inštitúcií verejnej správy na tvorbu verejných politík na základe údajov* | *ÚPVII* | *30. 6. 2022* |
| *3.1.3* | *Vytvorenie systému na zdieľanie priestorových informácií* | *MŽP SR* | *31. 12. 2022* |
| *3.1.4* | *Otestujeme využitie blockchain technológie vo verejnej správe v pilotných projektoch* | *ÚPVII* | *31. 12. 2021* |
| *3.2.1* | *Vytvorenie návrhu konceptu inovačného verejno-súkromného partnerstva* | *ÚPVII* | *31. 12. 2020* |
| *3.2.2* | *Zriadenie laboratória lepších služieb a digitálnych inovácií* | *ÚPVII* | *31. 12. 2019* |
| *3.2.3* | *Realizovanie činností laboratória behaviorálnych inovácií (BRISK)* | *ÚPVII* | *31. 12. 2022* |
| *3.2.4* | *Zriadenie metodicko-hodnotiacej jednotky*  *a expertnej platformy pre podporu rozvoja inteligentných miest a regiónov* | *ÚPVII* | *31. 12. 2020* |
| *3.2.5* | *Zriadenie kancelárie digitálnych inovácií*  *v samospráve* | *DEUS* | *31. 12. 2022* |
| *3.2.6* | *Vytvorenie platformy na hľadanie inovatívnych*  *riešení* | *ÚPVII* | *31. 12. 2022* |
| *3.2.7* | *Umožnenie nových príležitostí pre podnikanie*  *a inovácie verejných služieb pomocou open API* | *ÚPVII* | *31. 12. 2022* |

## **Východiskový návrh priorít SR pre politiku súdržnosti na programové obdobie 2021-2027[[14]](#footnote-14)**

Dokument bol schválený dňa [3. októbra 2019 na zasadaní Rady vlády SR](https://www.eurofondy.gov.sk/druhe-zasadnutie-rady-vlady-sr-pre-politiku-sudrznosti-2021-2027/index.html)[[15]](#footnote-15) pre politiku súdržnosti 2021 – 2027, ktorej predsedal Podpredseda vlády SR pre investície a informatizáciu, Richard Raši. Úlohou Rady je spolupracovať na príprave, ale aj následnom využívaní podpory z eurofondov v novom programovom období. Na základe princípu partnerstva je v nej široké zastúpenie relevantných sociálno-ekonomických partnerov.

Investície nového programového obdobia 2021-2027 budú adresované na plnenie nasledujúcich cieľov:

1. Inteligentnejšia Európa – inovatívna a inteligentná transformácia hospodárstva;
2. Ekologickejšia, nízkouhlíková Európa;
3. Prepojenejšia Európa – mobilita a regionálna pripojiteľnosť IKT;
4. Sociálnejšia Európa – vykonávanie Európskeho piliera sociálnych práv,
5. Európa bližšie k občanom – udržateľný a integrovaný rozvoj mestských, vidieckych a pobrežných oblastí prostredníctvom miestnych iniciatív.

Problematiku verejnej správy explicitne adresuje špecifický cieľ *1.2 Využívania výhod digitalizácie pre občanov, podniky a vlády* a to hlavne v častiach 1.2.3 *Podpora rozvoja umelej inteligencie a kybernetickej bezpečnosti* a 1.2.4 *Modernizácia poskytovania verejných služieb.*

V rámci realizácie špecifického cieľa 1.2.3 sa predpokladá:

* zapojenie SR do iniciatívy EÚ pri budovaní európskych centier excelentnosti pre umelú inteligenciu, podpora rozvoja ekosystému umelej inteligencie,
* podpora projektov zameraných na umelú inteligenciu (napr. aj rozvinutie nástroja na spracovanie prirodzeného jazyka),
* podpora vzdelávacích aktivít v oblasti umelej inteligencie, aj s ohľadom na kybernetickú bezpečnosť,
* projekty zamerané na podporu úpravy regulačného prostredia, aj s ohľadom na kybernetickú bezpečnosť a implementáciu základných princípov etického a transparentného využívania umelej inteligencie,
* podpora vzniku a aktivít platforiem pre výskum umelej inteligencie a rozvoja ekosystému umelej inteligencie a zvyšovanie investícií zahraničných a slovenských spoločností do výskumných aktivít,
* podpora nástrojov a infraštruktúry pre zabezpečenie a rozvoj systémov bezpečnosti sietí a informačných systémov, boja proti kybernetickej kriminalite, kybernetickej diplomacie, kybernetickej hygieny, budovania kapacít a rozvoja ochrany a obrany kybernetického priestoru SR,
* podpora opatrení na budovanie dôvery a nástrojov na bezpečnú správu internetu, rozvoja bezpečnostných dohľadových centier (SOC), bezpečnostnej certifikácie tovarov a služieb, rozvoja a zabezpečenia funkčnosti centier riešenia incidentov kybernetickej bezpečnosti (CERTy/CSIRTy) a zabezpečenie príslušných školení a vzdelávania,
* podpora zabezpečenia kritickej informačnej infraštruktúry SR vrátane prevádzkovateľov základných služieb a poskytovateľov digitálnych služieb,
* podpora kybernetickej bezpečnosti na národnej úrovni a v rámci verejnej správy (dostupnosť, bezpečnosť, odolnosť), vrátane úzko špecializovaného vzdelávania v tejto oblasti a vytvorenia nástrojov na rozpoznanie, monitorovanie a riadenie bezpečnostných incidentov.

Modernizácia verejnej správy (1.2.4) na základe tohto dokumentu vychádza z už schválených dokumentov:

* Stratégia digitálnej transformácie Slovenska 2030 a Akčný plán digitálnej transformácie Slovenska na roky 2019 - 2022,
* Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012.

V rámci realizácie špecifického cieľa 1.2.4 sa očakáva:

* zavádzanie government as a platform pomocou API za účelom zlepšovania verejných služieb,
* zlepšovanie elektronických a budovanie platformových služieb v rámci centrálnych informačných systémov verejnej správy (vrátane samosprávy),
* zavádzanie plne automatizovaného vybavenia potrieb občanov a podnikateľov zohľadňujúceho aj ich špecifické potreby pri interakcii s daným systémom z hľadiska prístupnosti a zavádzanie behaviorálnych intervencií,
* rozvoj interoperability verejných služieb v súlade s Európskym rámcom pre interoperabilitu (EIF),
* zavádzanie one stop government centier a centralizovaných back office centier, vrátane zdieľaných služieb,
* implementácia dátového manažmentu, predikcia a manažment rizík pri riešení verejných problémov, lepšie riadenie a plánovanie zdrojov, prostredníctvom analytického spracovania údajov vo verejnej správe,
* podpora kybernetickej bezpečnosti v rámci verejnej správy (dostupnosť, bezpečnosť, odolnosť), vrátane úzko špecializovaného vzdelávania v tejto oblasti a vrátane vytvorenia nástrojov na rozpoznanie, monitorovanie a riadenie bezpečnostných incidentov, zabezpečenie kritickej infraštruktúry,
* digitalizácia kľúčových procesov zabezpečujúcich udržateľný rozvoj Slovenska - územného plánovania a stavebného konania

## **Lepšie digitálne Slovensko 2021-2030 – vízia eGov od ITAS**

ITAS na svojom webovom sídle prezentuje dokument [Vízia eGov](https://itas.sk/egov/) - Lepšie digitálne Slovensko 2021 – 2030[[16]](#footnote-16). Samotná vízia je sformulovaná nasledovne:

*Vízia lepšej informatizácie*

1. *Plné využitie potenciálu IKT povedie k transformácii inštitúcií a zmene procesov vo verejnej správe.*

*02. Úrady novej generácie 3 budú vo vzťahu k občanovi fungovať ako univerzálne klientske   
 centrá.*

*03. Architektúra informačných systémov umožní postaviť klienta – občana alebo podnikateľa –   
 do stredu diania.*

*04. Papier sa stane nadbytočným a úrady budú fungovať ako plne digitálne a navzájom prepojené   
 jednotky.*

Stratégia realizácie tejto vízie vychádza s troch priorít:

1. Klientske centrá a služby novej generácie
2. eGovernment bez bariér
3. Spoločenský zodpovedné IT

Pre každú prioritu sú identifikované *Technológie a riešenia*, *Čo treba zmeniť* a *Benefity.* V nasledujúcej tabuľke je so súhlasom ITAS uvedená sumarizácia stratégie pre realizáciu vízie lepšia informatizácia.

| Pilier / Priorita | RIEŠENIA A TECHNOLÓGIE | ČO TREBA ZMENIŤ | BENEFITY |
| --- | --- | --- | --- |
| Klientske centrá a online služby novej generácie | Zanikne posúvanie papierových dokumentov a vytváranie spisov. | Potrebujeme zmeniť zákony, metodiky a pracovné postupy. Využime obrovské možnosti, ktoré nám moderné technológie poskytujú. | Proklientská orientácia. |
| |  | | --- | | Kolaboratívna práca s jednotnými údajmi. | | |  | | --- | | Potrebujeme zásadnú zmenu správneho poriadku, zákona o registratúre a iných kľúčových legislatívnych noriem. | | |  | | --- | | Práca úradníka viac nebude kopírovať papierový svet. | |
| |  | | --- | | Transparentnosť a adresnosť úradných rozhodnutí sa bude riešiť cez jednoduchú a zároveň bezpečnú autentifikáciu a autorizáciu. | | |  | | --- | | Potrebujeme vzdelávať úradníkov. Kľúčovú úlohu v napĺňaní vízie zohrávajú ľudia, ktorí na úradoch pracujú. Zlepšime ich pracovné prostredie a technické zabezpečenie. | | |  | | --- | | Ľudia a firmy všetko vybavia pri jednom priečinku, bez nutnosti návštevy úradov. | |
| |  | | --- | | Začnú sa bežne využívať nástroje pre telekonferencie a videohovory. | | |  | | --- | | Potrebujeme konsolidáciu procesov a dát. Sú totiž spravované v izolovaných silách, ktoré vzájomne nespolupracujú. | | |  | | --- | | Klientske centrá sa stanú zdieľanými pracoviskami pre celú verejnú správu. | |
| |  | | --- | | Využitie nástrojov automatizácie a samoučiacich sa nástrojov založených na báze umelej inteligencie. | | |  | | --- | | Potrebujeme otvoriť prostredie štátnych inštitúcií pre outsourcing služieb. Týka sa to aj realizácie end-to-end procesov. Môžeme na to využiť napríklad verejno–súkromné partnerstvá. Bude to viesť k úsporám a profesionalizácii služieb. | | |  | | --- | | Maximálne proaktívny prístup k vybaveniu všetkých žiadostí. | |
| |  | | --- | | Do praxe budú nasadené nástroje pre responzívnu a proaktívnu podporu vybavovania žiadostí. | | |  | | --- | | Potrebujeme kooperáciu s vládou Slovenskej republiky. Naši najvyšší politickí predstavitelia si musia uvedomiť, že postupné zoštíhľovanie rezortov vďaka efektívnemu využívaniu služieb eGovernmentu povedie k efektívnejšej a lepšej verejnej správe. | | |  | | --- | | Všetky potrebné štátne dátové zdroje budú plne integrované. | |
| |  | | --- | | Jednotlivé informačné systémy budú fungovať v Integrovanom informačnom systéme verejnej správy. | | |  | | --- | | Potrebujeme stanoviť záväzné KPIs, ktoré zohľadnia, že eGovernment sa dá robiť efektívnejšie s menším počtom ľudí. Ich dodržiavanie bude kontrolovať NKÚ. | | |  | | --- | | Podpora intuitívnych nástrojov, napríklad umelej inteligencie. | |
| |  | | --- | | Integrovaný informačný systém štátu bude v maximálnej možnej miere sprístupnený na báze Open Data a Open API. | | |  | | --- | | Potrebujeme zaviesť teleworking, home office a ďalšie pracovné procesy overené v súkromnom sektore aj pre zamestnancov verejnej správy. | | |  | | --- | | Štíhlejšie a efektívnejšie úrady s kvalitnými zamestnancami umožnia uvoľnenie personálnych kapacít pre komerčný sektor. Ľudia sa vďaka tomu zamestnajú v produktívnych odvetviach, v ktorých pociťujeme obrovský nedostatok pracovnej sily. | |
| |  | | --- | | Efektívny a moderný vzdelávací systém na preškolenie úradníkov. | | |  | |  | | --- | | Zvýšenie príjmov štátu. Do oblasti sociálneho a dôchodkového zabezpečenia bude nasmerovaný oveľa väčší podiel finančných prostriedkov. | |
| |  | | --- | | Zvýšenie atraktivity práce vo verejnej správe. | |
| |  | | --- | | Nový svet práce prinesie aj do prostredia verejnej správy flexibilitu, diverzitu, rešpektovanie rôznych potrieb úradníkov a podporu rovnováhy pracovného a súkromného života. | |
|  |  |  |  |
| eGovernment bez bariér | Nástroje na automatizáciu administratívnych procesov. | Na základe existujúcich poznatkov z procesných analýz služieb, ktoré štát občanom a firmám poskytuje, skonsolidujeme fyzické prístupové body na úradoch. | Na základe existujúcich poznatkov z procesných analýz služieb, ktoré štát občanom a firmám poskytuje, skonsolidujeme fyzické prístupové body na úradoch. |
| |  | | --- | | Samoučiace sa rozhrania. | | |  | | --- | | Potrebujeme skôr zdatných konzultantov než úradníkov. Štátni zamestnanci musia ovládať moderné technológie, aby občanom a podnikateľom poskytli adekvátny servis. | | |  | | --- | | Potrebujeme skôr zdatných konzultantov než úradníkov. Štátni zamestnanci musia ovládať moderné technológie, aby občanom a podnikateľom poskytli adekvátny servis. | |
| |  | | --- | | Video-, voice- a textové chatboty. | | |  | | --- | | Potrebujeme nasadiť autentifikačné a autorizačné nástroje zodpovedajúce multikanálovému prístupu a praxi známej z komerčného sveta. | | |  | | --- | | Potrebujeme nasadiť autentifikačné a autorizačné nástroje zodpovedajúce multikanálovému prístupu a praxi známej z komerčného sveta. | |
| |  | | --- | | Video streaming ako bežná platforma komunikácie s úradmi a medzi úradmi. | | |  | | --- | | Potrebujeme faktickú a legislatívne podloženú akceptáciu smart contractov a iných nástrojov umožňujúcich vierohodne dokumentovať a verifikovať vzťahy medzi jednotlivcami alebo subjektmi. | | |  | | --- | | Potrebujeme faktickú a legislatívne podloženú akceptáciu smart contractov a iných nástrojov umožňujúcich vierohodne dokumentovať a verifikovať vzťahy medzi jednotlivcami alebo subjektmi. | |
| |  | | --- | | Transparentné a verifikovateľné metódy na delegovanie práv a konanie v zastúpení. | | |  | | --- | | Potrebujeme moderné a kvalitné siete s dostatočnou kapacitou. Mali by byť základným stavebným kameňom nových služieb eGovernmentu na celom území Slovenska. | | |  | | --- | | Potrebujeme moderné a kvalitné siete s dostatočnou kapacitou. Mali by byť základným stavebným kameňom nových služieb eGovernmentu na celom území Slovenska. | |
| |  | | --- | | Otvorené rozhrania a datasety. | | |  | | --- | | Prioritne sa budeme koncentrovať na služby ovplyvňujúce medzinárodné hodnotenie digitálnej vyspelosti Slovenska. | | |  | | --- | | Prioritne sa budeme koncentrovať na služby ovplyvňujúce medzinárodné hodnotenie digitálnej vyspelosti Slovenska. | |
| |  | | --- | | Smart contracty s rozhraním umožňujúcim jednoduché zaevidovanie a zdokumentovanie rozhodnutí jednotlivcov. | |  |  |
|  |  |  |  |
| Spoločensky zodpovedné IT | Nástroje kybernetickej bezpečnosti používané na všetkých úrovniach – od infraštruktúry až po externé rozhrania informačných systémov. | Potrebujeme pružnú aplikáciu inovácií, nových poznatkov a funkčných eGov riešení z iných členských štátov EÚ do slovenskej legislatívy. | Štát zabezpečí a financuje ochranu kritickej infraštruktúry a zároveň poskytuje jej plnú dostupnosť pre občanov aj podnikateľov. |
| |  | | --- | | Nástroje zabezpečujúce ochranu osôb a majetku, s prihliadnutím na rozvoj periférnych zariadení určených na zber a spracovanie dát. | | |  | | --- | | Potrebujeme rozvíjať legislatívne procesy v súlade s GDPR a zároveň zaviesť dôslednú certifikáciu všetkých systémov eGovernmentu, aby bolo garantované dodržiavanie týchto noriem. | | |  | | --- | | Štát ochráni občanov a podniky pred zneužitím dát, ktoré mu poskytli a svoje informačné systémy permanentne udržiava v špičkovej kondícii. | |
| |  | | --- | | Umelá inteligencia a iné nástroje slúžiace na identifikáciu rizík, nepravdivých informácií a ochranu pred digitálnou manipuláciou. | | |  | | --- | | Potrebujeme intenzívnejšie vzdelávať spoločnosť nielen o príležitostiach, ale aj o hrozbách, ktorým dnes čelíme v súvislosti s expanziou IT do každodenného života. Na tieto hrozby musí adekvátne a okamžite reagovať aj náš vzdelávací systém a školstvo. | | |  | | --- | | Prostredie eGovernmentu bude garantovať najvyššiu úroveň kybernetickej a informačnej bezpečnosti a ochrany osobných údajov. | |
| |  | | --- | | Infraštruktúrne riešenia zamerané na znižovanie spotreby energie. | | |  | | --- | | Potrebujeme dodržiavať transparentnosť a otvorenosť súťaží a verejných obstarávaní. Týka sa to nielen nových informačných systémov, ale aj obnovy starých. Dôraz musí byť kladený na kvalitu a hospodárnosť. | | |  | | --- | | Štát poskytne občanom pravdivé a komplexné informácie až do rozsahu, ktorý neohrozí bezpečnosť štátnych inštitúcií. Zároveň zamedzí zneužitiu osobných a podnikateľských údajov či práv. | |
| |  | | --- | | Zariadenia a komponenty znižujúce ekologickú záťaž, v ktorých budú použité ekologicky bezpečné materiály. | |  | |  | | --- | | Štát upozorňuje verejnosť na nepravdivé informácie, falošné správy a hoaxy, ktoré by ju mohli dezorientovať pri rozhodovaní o každodenných životných situáciách. Zároveň bude pôvodcov, tvorcov a šíriteľov takýchto správ postihovať. | |
| |  | | --- | | Digitálne technológie, ktoré budú viesť k obmedzeniu cestovania, spotreby pohonných hmôt z fosílnych palív a zníženiu spotreby papiera. | |  | |  | | --- | | Štát zabezpečí, aby jeho informačné a komunikačné systémy spĺňali štandardy z hľadiska ochrany životného prostredia a aby ich prevádzka a spotreba energií boli v súlade s európskymi a svetovými normami. | |
|  |  | |  | | --- | | Štát bude postupovať zodpovedne a transparentne pri budovaní, obnove a prevádzke informačných systémov. | |
|  |  | |  | | --- | | Štát bude zaisťovať integráciu eGovernmentu s ostatnými členskými štátmi EÚ. | |

1. Programové vyhlásenie vlády Slovenskej republiky na obdobie rokov 2020 - 2024  [↑](#footnote-ref-1)
2. Po definitívnom schválení Európskou radou bude citát upravený podľa definitívneho znenia a preložený do Slovenčiny [↑](#footnote-ref-2)
3. Tallinn Declarationon eGovernmentat the ministerial meeting during Estonian Presidency of the Council of the EU on 6 October 2017 [↑](#footnote-ref-3)
4. *Greenway, Andrew. Digital Transformation at Scale: Why the Strategy Is Delivery (Perspectives) . London Publishing Partnership. Kindle Edition* [↑](#footnote-ref-4)
5. *Condoleezza Rice Foreword to Siebel, Thomas M.. Digital Transformation: Survive and Thrive in an Era of Mass Extinction (p. xiv). RosettaBooks.*  [↑](#footnote-ref-5)
6. Poznámka: v texte popisujúcom koncepciu DTVS podľa je *italic* font použitý pre označenie entít tejto koncepcie, tak ako sú znázornené na obrázku č.1. [↑](#footnote-ref-6)
7. Software coders can develop a minimum viable product (MVP), release it to customers or a test group, and get immediate feedback. Based on the feedback, a company can quickly enhance or discard the product.

   *Ross, Jeanne W.. Designed for Digital (Management on the Cutting Edge) . The MIT Press. Kindle Edition.* [↑](#footnote-ref-7)
8. Ross, Jeanne W.. Designed for Digital (Management on the Cutting Edge) . The MIT Press. Kindle Edition. [↑](#footnote-ref-8)
9. <https://www.digital.nsw.gov.au/digital-design-system> [↑](#footnote-ref-9)
10. Ross, Jeanne W.. Designed for Digital (Management on the Cutting Edge) . The MIT Press. Kindle Edition. [↑](#footnote-ref-10)
11. Ross, Jeanne W.. Designed for Digital (Management on the Cutting Edge) . The MIT Press. Kindle Edition. [↑](#footnote-ref-11)
12. <https://www.vicepremier.gov.sk/wp-content/uploads/2019/05/na-web-zaznam-z-IX-zasadnutia-podpisany-vr.pdf> [↑](#footnote-ref-12)
13. [https://www.vicepremier.gov.sk/wp-content/uploads/2019/07/Akcny-plan-DTS2019-2022.pdf](https://www.vicepremier.gov.sk/wp-content/uploads/2019/07/Akcny-plan-DTS_2019-2022.pdf) [↑](#footnote-ref-13)
14. <https://www.eurofondy.gov.sk/wp-content/uploads/2019/11/V%C3%BDchodiskov%C3%A1-poz%C3%ADcia-Slovenskej-republiky-k-politike-s%C3%BAdr%C5%BEnosti-Eur%C3%B3pskej-%C3%BAnie-po-roku-2020.pdf> [↑](#footnote-ref-14)
15. <https://www.eurofondy.gov.sk/druhe-zasadnutie-rady-vlady-sr-pre-politiku-sudrznosti-2021-2027/index.html> [↑](#footnote-ref-15)
16. <https://itas.sk/egov/> [↑](#footnote-ref-16)